hotchpotch/miracl-hf-unified huggingface dataset:
রে ইলিংওয়ার্থ
রেমন্ড (রে) ইলিংওয়ার্থ, সিবিই (; জন্ম: ৮ জুন, ১৯৩২) পশ্চিম ইয়র্কশায়ারের পাডসে এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার, ক্রিকেট ধারাভাষ্যকার ও ক্রিকেট প্রশাসক। ১৯৫৮ থেকে ১৯৭৩ মেয়াদকালে ইংল্যান্ড ক্রিকেট দলের অন্যতম সদস্যসহ দলীয় অধিনায়ক ছিলেন তিনি। কাউন্টি ক্রিকেটে ইয়র্কশায়ার ও লিচেস্টারশায়ারের প্রতিনিধিত্ব করেন। দলে তিনি মূলতঃ অল-রাউন্ডার হিসেবে ছিলেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ের অধিকারী ছিলেন রে ইলিংওয়ার্থ।
প্রথম-শ্রেণীর ক্রিকেটে নবম খেলোয়াড় হিসেবে ২,০০০ উইকেট ও ২০,০০০ রান সংগ্রহ করেছেন তিনি। এছাড়াও, এ কৃতিত্বে তিনি সর্বশেষ ক্রিকেটারের মর্যাদা পাচ্ছেন। ১৯ বছর বয়সে ১৯৫৫ সালে তাঁর প্রথম-শ্রেণীর ক্রিকেটে অভিষেক ঘটে। ১৯৬৮ সালে ইয়র্কশায়ারের সাথে সম্পর্কচ্ছেদ ঘটিয়ে লিচেস্টারশায়ারের সদস্য হন।
২৪ জুলাই, ১৯৫৮ তারিখে তাঁর টেস্ট অভিষেক ঘটে। কিন্তু ১৯৫৯-৬০ মৌসুমে ওয়েস্ট ইন্ডিজে সফরে তাঁকে বেশ কঠিন পরিস্থিতির মোকাবেলা করতে হয়েছে। পাঁচ টেস্টে অংশ নিয়ে তিনি মাত্র ৫ উইকেট লাভ করেন। এরপর দক্ষিণ আফ্রিকার বিপক্ষে চার টেস্টেও তাঁর একই অবস্থা ঘটে। ফলে তাঁকে দলের বাইরে অবস্থান করতে হয়। তবে ১৯৬৭ সালে ভারতের বিপক্ষে চমকপ্রদ সিরিজ উপহার দেন ও নিজেকে প্রতিষ্ঠিত করেন।
ইংল্যান্ড দলকে ৩১ টেস্টে নেতৃত্ব দেন। তন্মধ্যে তাঁর দল ১২ জয়, ৫ পরাজয় ও ১৪ টেস্ট ড্র করে। ১৯৬৯ থেকে ১৯৭৩ সাল পর্যন্ত সর্বমোট পাঁচ মৌসুমে দলের অধিনায়কত্ব করলেও নিজ দেশেই তিনি সফলতা লাভ করেন। ১৯৬৯ সালে ওয়েস্ট ইন্ডিজকে ২-০, ১৯৭০ সালে বহিঃবিশ্ব একাদশকে ৩-১, ১৯৭০-৭১ মৌসুমের অ্যাশেজে অস্ট্রেলিয়ার বিপক্ষে জয়, ১৯৭১ সালে পাকিস্তানকে পরাজয়ে নেতৃত্বে দেন। কিন্তু ১৯৭১ সালে আশ্চর্যজনকভাবে ভারতের বিপক্ষে তাঁর দল পরাজিত হয়। কিন্তু দলকে পুণঃসংগঠিত করে ১৯৭২ সালের অ্যাশেজ সিরিজ ড্র করেন। এরপর ১৯৭৩ সালে শক্তিশালী ওয়েস্ট ইন্ডিজের কাছে পরাজয়বরণ করে তাঁর দল।
১৯৬০ সালে উইজডেন কর্তৃক বর্ষসেরা ক্রিকেটারের মর্যাদা পান তিনি। ১৯৭৩ সালে ক্রিকেটে সবিশেষ অবদান রাখায় তাঁকে সিবিই উপাধিতে ভূষিত করা হয়। এছাড়াও তাঁকে মেরিলেবোন ক্রিকেট ক্লাবের সম্মানিত সদস্যরূপে অন্তর্ভুক্ত করা হয়। চতুর্থ ক্রিকেটার হিসেবে ইয়র্কশায়ারের হল অব ফেমে স্থান পান।
দ্বিতীয় বিশ্বযুদ্ধের পর থেকে ট্রেভর বেইলি ও ফ্রেড টিটমাসের সাথে মাত্র তিনজন খেলোয়াড়ের একজনরূপে প্রথম-শ্রেণীর ক্রিকেটে ২০,০০০ রান ও ২,০০০ উইকেট পেয়েছেন।
শিশুনাগ
শিশুনাগ (; ) শিশুনাগ রাজবংশের প্রতিষ্ঠাতা রাজা ছিলেন, যিনি আনুমানিক ৪১৩ খ্রিস্টপূর্বাব্দ থেকে ৩৯৫ খ্রিস্টপূর্বাব্দ পর্যন্ত মগধ শাসন করেন।
সিংহলী বৌদ্ধ গ্রন্থ মহাবংসটীকা অনুসারে, শিশুনাগ লিচ্ছবি মহাজনপদের এক নির্বাচিত প্রধান ও বৈশালী নগরীর এক নগর-শোভিনীর সন্তান ছিলেন। মগধ শাসনকারী হর্য্যঙ্ক রাজবংশের রাজা নাগদাসকের রাজত্বে তিনি একজন অমাত্য ও কাশী অঞ্চলের রাজপ্রতিনিধিহিসেবে দায়িত্ব পালন করেন। মগধের প্রজারা নাগদাসকের শাসনের বিরুদ্ধে বিদ্রোহ ঘোষণা করে শিশুনাগকে মগধের সিংহাসনে আসীন করেন। তিনি অবন্তী রাজ্যে প্রদ্যোত রাজবংশীয় রাজা অবন্তীবর্ধনকে পরাজিত করে মগধের শাসন প্রতিষ্ঠা করেন।
নাগদাসক
নাগদাসক () হর্য্যঙ্ক রাজবংশের শেষ রাজা ছিলেন, যিনি আনুমানিক ৪৩৭ খ্রিস্টপূর্বাব্দ থেকে ৪১৩ খ্রিস্টপূর্বাব্দ পর্যন্ত মগধ শাসন করেন।
নাগদাসক মগধের হর্য্যঙ্ক রাজবংশীয় শাসক মুণ্ডর পুত্র ছিলেন। পিতাকে হত্যা করে তিনি মগধের রাজসিংহাসনে আরোহণ করেন। আনুমানিক ৪১৩ খ্রিস্টপূর্বাব্দে তাঁর শাসনের বিরুদ্ধে মগধের প্রজারা বিদ্রোহ করে তাঁকে সিংহাসনচ্যুত করে তাঁর অমাত্য ও বারাণসীর রাজপ্রতিনিধি শিশুনাগকে মগধের সিংহাসনে আসীন করলে হর্য্যঙ্ক রাজবংশের পতন ঘটে।
মাইক্রোসফট ডোমেইন নামের তালিকা
নিম্নে মাইক্রোসফট কর্তৃক অধিকৃত ডোমেইন নামের তালিকা প্রদর্শিত হল।
জোয়ার ভাটা
জোয়ার ভাঁটা () চন্দ্র ও সূর্যের আকর্ষণের ফলে পৃথিবীর সমুদ্র পৃষ্ঠের পানি নিয়মিত এক জায়গায় ফুলে ওঠে আবার আরেক জায়গায় নেমে যায় । সমুদ্রের পানি ফুলে ওঠাকে জোয়ার এবং নেমে যাওয়া কে ভাঁটা বলে । সমুদ্রের একই জায়গায় প্রতিদিন দুইবার জোয়ার আর দুইবার ভাঁটা হয় ।
পৃথিবীর ওপর চন্দ্র সূর্যের আকর্ষণ এবং পৃথিবীর আবর্তনের দরুন সৃষ্ট কেন্দ্রাতিক বলের জন্য জোয়ার ভাঁটা হয়ে থাকে । চন্দ্র ও সূর্য পৃথিবীকে এবং পৃথিবীর প্রতিটি পদার্থকে সর্বদা আকর্ষণ করছে । চন্দ্র ও সূর্যের এই আকর্ষণ প্রভাব স্থলভাগের চেয়ে জলভাগের ওপর বেশি । আবার সূর্য চন্দ্রের চেয়ে আকারে বড় হলেও পৃথিবী থেকে চন্দ্রের দূরত্ব কম হওয়ায় পৃথিবীর ওপর চন্দ্রের প্রভাব বেশি । জলরাশির এক অংশ যখন ফুলে ফেঁপে উঠে আরেক অংশে পানির ঘাটতি পড়ায় ভাঁটার সৃষ্টি হয় । আবার ঘূর্ণনশীল পৃথিবীর যে কেন্দ্রাতিক শক্তি উৎপন্ন হয় জোয়ার এর জন্য তা ও দায়ী ।
চন্দ্র যখন জলকে আকর্ষণ করে তখন পানি কি মাটি থেকে উপরে উঠে যায়। পানি এবং মাটির মাঝেমধ্যে কি তখন কোন ফাঁকা অংশ থাকে তখন== তথ্যসূত্র ==
বাংলাদেশের প্রধান বিচারপতি
বাংলাদেশের প্রধান বিচারপতি হলেন বাংলাদেশের বিচার ব্যবস্থার প্রধান ব্যক্তি। অন্যভাবে তিনি বাংলাদেশ সুপ্রীম কোর্টের প্রধান ও সর্ব্বোচ্চ বিচারপতি। দেশের বিভিন্ন সংকটজনক সময়ে তিনি প্রধান নির্বাহী হিসাবেও দায়িত্ব পালন করে থাকেন।
বাংলাদেশের সংবিধানের ষষ্ঠ অধ্যায়ের ৯৪ ধারায় সুপ্রীম কোর্টের প্রতিষ্ঠা সম্পর্কে আইনী বিধান ব্যাক্ত করা হয়েছে এবং তারই ধারাবাহিকতায় 'বাংলাদেশের প্রধান বিচারপতি' নিয়োগের প্রক্রিয়া বর্ণনা করা হয়েছে।
বাংলাদেশের সংবিধানের ষষ্ঠ অধ্যায়ের ৯৪ ধারার (১) অনুচ্ছেদে বলা হয়েছে যে, 'বাংলাদেশ "সুপ্রীম কোর্ট" নামে বাংলাদেশের একটি সর্বোচ্চ আদালত থাকিবে এবং আপীল বিভাগ ও হাইকোর্ট বিভাগ লইয়া তাহা গঠিত হইবে।' এই ধারার (১) অনুচ্ছেদে বলা হয়েছে যে, "প্রধান বিচারপতি এবং প্রত্যেক বিভাগে আসন গ্রহণের জন্য রাষ্ট্রপতি যেরূপ সংখ্যক বিচারক নিয়োগের প্রয়োজন বোধ করিবেন, সেইরূপ সংখ্যক অন্যান্য বিচারক লইয়া সুপ্রীম কোর্ট গঠিত হইবে"; আরো বলা হয়েছে যে, সুপ্রিম কোর্টের প্রধান বিচারপতি "বাংলাদেশের প্রধান বিচারপতি" নামে অভিহিত হইবেন। পরবর্তী অনুচ্ছেদে বলা হয়েছে, “প্রধান বিচারপতি ও আপীল বিভাগে নিযুক্ত বিচারকগণ কেবল উক্ত বিভাগে এবং অন্যান্য বিচারক কেবল হাইকোর্ট বিভাগে আসন গ্রহণ করিবেন।”; এবং চতুর্থ অনুচ্ছেদে বলা হয়েছে যে, “সংবিধানের বিধানাবলী-সাপেক্ষে প্রধান বিচারপতি এবং অন্যান্য বিচারক বিচারকার্য পালনের ক্ষেত্রে স্বাধীন থাকিবেন।”
সংবিধানের ৪৮ অনুচ্ছেদের (৩) দফায় বলা হয়েছে, ‘এই সংবিধানের ৫৬ অনুচ্ছেদের (৩) দফা অনুসারে কেবল প্রধানমন্ত্রী ও ৯৫ অনুচ্ছেদের (১) দফা অনুসারে প্রধান বিচারপতি নিয়োগের ক্ষেত্র ব্যতীত রাষ্ট্রপতি তাঁহার অন্য সকল দায়িত্ব পালনে প্রধানমন্ত্রীর পরামর্শ অনুযায়ী কার্য করিবেন।’
বাংলাদেশের প্রধান বিচারপতিবৃন্দের তালিকা
প্রধান বিচারপতি বাংলাদেশের একটি অন্যতম সাংবিধানিক পদ এবং দেশের সংকটজনক মূহূর্তে দেশের প্রধান নির্বাহী হিসাবে তিনি ক্ষেত্রবিশেষে দায়িত্ব পালন করে থাকেন।
বাংলাদশের সংবিধানের ৪৮ অনুচ্ছেদের (৩) দফায় বলা হয়েছে, ‘এই সংবিধানের ৫৬ অনুচ্ছেদের (৩) দফা অনুসারে কেবল প্রধানমন্ত্রী ও ৯৫ অনুচ্ছেদের (১) দফা অনুসারে প্রধান বিচারপতি নিয়োগের ক্ষেত্র ব্যতীত রাষ্ট্রপতি তাঁহার অন্য সকল দায়িত্ব পালনে প্রধানমন্ত্রীর পরামর্শ অনুযায়ী কার্য করিবেন’; এবং সংবিধানের ৯৫(১) অনুচ্ছেদে প্রদত্ত ক্ষমতাবলে মহামান্য রাষ্ট্রপতি প্রধান বিচারপতি নিয়োগ দান করে থাকেন। আর, সংবিধানের ৯৬(১) অনুচ্ছেদ অনুযায়ী ৬৭ বছর বয়স পর্যন্ত বিচারপতি হিসাবে দায়িত্বে থাকা যায়।
মোজাম্মেল হোসেন (বিচারপতি)
বিচারপতি মোঃ মোজাম্মেল হোসেন (জন্ম: ১৭ জানুয়ারি ১৯৪৮) বাংলাদেশের একজন প্রখ্যাত আইনবিদ এবং ২০তম প্রধান বিচারপতি।
মোঃ মোজাম্মেল হোসেন ১৯৪৮ সালের ১৭ জানুয়ারি তারিখে জন্মগ্রহণ করেন।
মোজাম্মেল হোসেন আইনবিদ্যায় ১৯৭০ সালে ঢাকা বিশ্ববিদ্যালয় থেকে এলএলবি ডিগ্রি এবং ১৯৭৭ সালে যুক্তরাজ্যের শেফিল্ড বিশ্ববিদ্যালয় থেকে স্নাতকোত্তর ডিগ্রি লাভ করেন।
১৯৭১ সালে জেলা জজ আদালতে আইন পেশায় যুক্ত হওয়া মোজাম্মেল হোসেন হাইকোর্টে আইনজীবি হিসাবে কাজ শুরু করেন ১৯৭৮ সালে এবং ১৯৯৮ সালের এপ্রিলে হাইকোর্ট বিভাগের বিচারক হিসেবে নিয়োগ, যার পরবর্তীকালে তিনি ২০০৯ সালে আপিল বিভাগে নিযুক্তি লাভ করেন।
২০১১ সালের ১৭ মে তারিখে বিচারপতি এ. বি. এম. খায়রুল হকের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি ২০তম প্রধান বিচারপতি হিসাবে মোঃ মোজাম্মেল হোসেনকে নিয়োগ প্রদান করেন এবং তিনি ২০১১ সালের ১৮ মে তারিখে প্রধান বিচারপতি হিসাবে শপথ গ্রহণ করেন।
এ. বি. এম. খায়রুল হক
বিচারপতি এ. বি. এম. খায়রুল হক (জন্ম: ১৮ মে ১৯৪৪) বাংলাদেশের একজন প্রখ্যাত আইনবিদ এবং ১৯-তম প্রধান বিচারপতি।
খায়রুল হক ১৯৪৪ সালের ১৮ মে তারিখে জন্মগ্রহণ করেন।
পিতা:- আলহাজ্জ মৌঃ মোঃ রফিকুল হক
গ্রাম:- দক্ষিণ আড়াই পাড়া,
ইউনিয়ন:- ইশিবপুর,
থানা:- রাজৈর,
জেলা:- মাদারীপুর।
খায়রুল হক আইনবিদ্যায় ঢাকা বিশ্ববিদ্যালয় থেকে এলএলবি ডিগ্রি এবং যুক্তরাজ্যের লিংকনস্‌-ইন থেকে বার আ্যট ল' ডিগ্রি লাভ করেন।
১৯৭০ সালে জেলা জজ আদালতে আইন পেশায় যুক্ত হওয়া খায়রুল হক হাইকোর্টে আইনজীবি হিসাবে কাজ শুরু করেন ১৯৭৬ সালে এবং ১৯৯৮ সালের এপ্রিলে হাইকোর্ট বিভাগের বিচারক হিসেবে নিয়োগ পান, যার পরবর্তীকালে তিনি ২০১০ সালে আপিল বিভাগে নিযুক্তি লাভ করেন।
২০১০ সালের ২৯ সেপ্টেম্বর তারিখে বিচারপতি মোহাম্মদ ফজলুল করীমের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ১৯-তম প্রধান বিচারপতি হিসাবে এ. বি. এম. খায়রুল হককে নিয়োগ প্রদান করেন এবং তিনি ২০১০ সালের ৩০ সেপ্টেম্বর তারিখে প্রধান বিচারপতি হিসাবে শপথ গ্রহণ করেন ও ২০১১ সালের ১৭ মে তারিখে ৬৭ বছর পূর্ণ হওয়ায় অবসর গ্রহণ করেন।
মোহাম্মদ ফজলুল করীম
বিচারপতি মোহাম্মদ ফজলুল করীম (জন্ম: ৩০ সেপ্টেম্বর ১৯৪৩) বাংলাদেশের একজন প্রখ্যাত আইনবিদ এবং ১৮-তম প্রধান বিচারপতি।
ফজলুল করীম ১৯৪৩ সালের ৩০ সেপ্টেম্বর তারিখে চট্টগ্রাম জেলার পটিয়া উপজেলার সুচক্রদন্ডি গ্রামে জন্মগ্রহণ করেন। তার পিতার নাম মরহুম আহমেদ কবীর ও মায়ের নাম সুনিয়া আরা বেগম।
ফজলুল করীম ১৯৫৮ সালে পটিয়ার কাজেম আলী উচ্চ বিদ্যালয় থেকে মেট্টিকুলেশন ও ১৯৬০ সালে চট্টগ্রাম কলেজ থেকে বি. এ. পাস করে ১৯৬৪ সালে ঢাকা বিশ্ববিদ্যালয় থেকে এলএলবিতে সম্মান ডিগ্রি এবং ১৯৬৯ সালে যুক্তরাজ্যের লিংকনস্‌-ইন থেকে বার আ্যট ল' ডিগ্রি লাভ করেন।
ফজলুল করীম ১৯৭০ সালে হাইকোর্টে আইনজীবি হিসাবে কাজ শুরু করেন এবং ১৯৯২ সালের নভেম্বরে হাইকোর্ট বিভাগের বিচারক হিসেবে নিয়োগ পান।
২০১০ সালের ৭ ফেব্রুয়ারি তারিখে বিচারপতি মোঃ তাফাজ্জাল ইসলামের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ১৮-তম প্রধান বিচারপতি হিসাবে মোহাম্মদ ফজলুল করীমকে নিয়োগ প্রদান করেন এবং তিনি ২০১০ সালের ৮ ফেব্রুয়ারি তারিখে প্রধান বিচারপতি হিসাবে শপথ গ্রহণ করেন ও ২০১০ সালের ২৯ সেপ্টেম্বর তারিখে ৬৭ বছর পূর্ণ হওয়ায় অবসর গ্রহণ করেন।
স্বাস্থ্য ও পরিবার কল্যাণ মন্ত্রণালয় (বাংলাদেশ)
"'স্বাস্থ্য ও পরিবার কল্যাণ মন্ত্রণালয়"' গণপ্রজাতন্ত্রী বাংলাদেশ সরকারের একটি মন্ত্রণালয় । বাংলাদেশ সরকারের অন্যতম এ সংস্থাটি দেশের জনস্বাস্থ্য সুরক্ষায় ও পরিবার পরিকল্পনা নিয়ে কাজ করে। এ মন্ত্রণালয় দুটি বিভাগ নিয়ে গঠিত (স্বাস্থ্য বিভাগ ও পরিবার পরিকল্পনা বিভাগ)। মন্ত্রণালয়ের বর্তমান দায়িত্বপ্রাপ্ত মন্ত্রী হলেন জাহিদ মালেক স্বপন, তিনি ২০১৯ সালের ৭ জানুয়ারি দায়িত্ব গ্রহন করেছেন।
মোঃ তাফাজ্জাল ইসলাম
বিচারপতি মোঃ তাফাজ্জাল ইসলাম (জন্ম: ৮ ফেব্রুয়ারি ১৯৪৩) বাংলাদেশের একজন প্রখ্যাত আইনবিদ এবং ১৭-তম প্রধান বিচারপতি।
মোঃ তাফাজ্জাল ইসলাম ১৯৪৩ সালের ৮ ফেব্রুয়ারি তারিখে কুমিল্লা জেলায় জন্মগ্রহণ করেন। তার পিতার নাম মরহুম মমতাজউদ্দিন আহমেদ ও মায়ের নাম মরহুমা মাজেদা খাতুন।
মোঃ তাফাজ্জাল ইসলাম ঢাকা বিশ্ববিদ্যালয় থেকে ইতিহাসে বি. এ. (সম্মান) ও স্নাতকোত্তর ডিগ্রী এবং এলএলবি ডিগ্রি লাভ করেন।
মোঃ তাফাজ্জাল ইসলাম ১৯৬৯ সালে হাইকোর্টে আইনজীবি হিসাবে কাজ শুরু করেন এবং ১৯৯৪ সালের ফেব্রুয়ারিতে হাইকোর্ট বিভাগের বিচারক হিসেবে এবং ২০০৩ সালের আগষ্টে আপীল বিভাগে নিয়োগ পান।
২০০৯ সালের ২২ ডিসেম্বর তারিখে বিচারপতি এম. এম. রুহুল আমিনের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ১৭-তম প্রধান বিচারপতি হিসাবে মোঃ তাফাজ্জাল ইসলামকে নিয়োগ প্রদান করেন এবং তিনি ২০০৯ সালের ২৩ ডিসেম্বর তারিখে প্রধান বিচারপতি হিসাবে শপথ গ্রহণ করেন ও ২০১০ সালের ৭ ফেব্রুয়ারি তারিখে ৬৭ বছর পূর্ণ হওয়ায় অবসর গ্রহণ করেন।
বস্ত্র ও পাট মন্ত্রণালয় (বাংলাদেশ)
বস্ত্র ও পাট মন্ত্রণালয় গণপ্রজাতন্ত্রী বাংলাদেশ সরকারের একটি মন্ত্রণালয় । বাংলাদেশ সরকারের অন্যতম এ সংস্থাটি দেশের টেক্সটাইল শিল্পে ও পাট শিল্পের উন্নয়নে কাজ করে।বাংলাদেশ টেক্সটাইল বিশ্ববিদ্যালয়
এম. এম. রুহুল আমিন
বিচারপতি এম. এম. রুহুল আমিন (জন্ম: ২৩ ডিসেম্বর ১৯৪২ — ১৭ জানুয়ারি ২০১৭
) বাংলাদেশের একজন প্রখ্যাত আইনবিদ এবং ১৬-তম প্রধান বিচারপতি।
রুহুল আমিন ১৯৪২ সালের ২৩ ডিসেম্বর তারিখে লক্ষ্মীপুর জেলায় জন্মগ্রহণ করেন।
তিনি ঢাকা বিশ্ববিদ্যালয় থেকে ১৯৬৩ সালে ইতিহাসে স্নাতকোত্তর এবং ১৯৬৬ সালে এল.এল.বি. ডিগ্রি অর্জন করেন।
২০০৮ সালের ৩১ মে তারিখে বিচারপতি মোঃ রুহুল আমিনের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ১৬-তম প্রধান বিচারপতি হিসাবে এম. এম. রুহুল আমিনকে নিয়োগ প্রদান করেন এবং তিনি ২০০৮ সালের ১ জুন তারিখে প্রধান বিচারপতি হিসাবে শপথ গ্রহণ করেন ও ২০০৯ সালের ২২ ডিসেম্বর তারিখে ৬৭ বছর পূর্ণ হওয়ায় অবসর গ্রহণ করেন।
রুহুল আমিন (বিচারপতি)
বিচারপতি মোঃ রুহুল আমিন (জন্ম: ১ জুন ১৯৪১) বাংলাদেশের একজন প্রখ্যাত আইনবিদ এবং ১৫-তম প্রধান বিচারপতি।
মোঃ রুহুল আমিন ১৯৪১ সালের ১ জুন তারিখে লক্ষ্মীপুর জেলায় জন্মগ্রহণ করেন।
২০০৭ সালের ২৮ ফেব্রুয়ারি তারিখে বিচারপতি সৈয়দ জে. আর. মোদাচ্ছির হোসেনের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ১৫-তম প্রধান বিচারপতি হিসাবে মোঃ রুহুল আমিনকে নিয়োগ প্রদান করেন ও তিনি ২০০৭ সালের ১ মার্চ তারিখে শপথ গ্রহণ করেন এবং ২০০৮ সালের ৩১ মে তারিখে ৬৭ বছর পূর্ণ হওয়ায় অবসর গ্রহণ করেন।
সৈয়দ জে. আর. মোদাচ্ছির হোসেন
বিচারপতি সৈয়দ জে. আর. মোদাচ্ছির হোসেন (জন্ম: ১ মার্চ ১৯৪০) বাংলাদেশের একজন প্রখ্যাত আইনবিদ এবং ১৪-তম প্রধান বিচারপতি।
সৈয়দ জে. আর. মোদাচ্ছির হোসেন ১৯৪০ সালের ৩০ সেপ্টেম্বর তারিখে হবিগঞ্জ জেলার লস্করপুর ইউনিয়নে জন্মগ্রহণ করেন।
২০০৪ সালের ২৬ জানুয়ারি তারিখে বিচারপতি কে. এম. হাসানের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ১৪-তম প্রধান বিচারপতি হিসাবে সৈয়দ জে. আর. মোদাচ্ছির হোসেনকে নিয়োগ প্রদান করেন এবং তিনি ২০০৪ সালের ২৭ জানুয়ারি তারিখে প্রধান বিচারপতি হিসাবে শপথ গ্রহণ করেন ও ২০০৭ সালের ২৮ ফেব্রুয়ারি তারিখে ৬৭ বছর পূর্ণ হওয়ায় অবসর গ্রহণ করেন।
কে. এম. হাসান
বিচারপতি কে. এম. হাসান (জন্ম: ৩ জানুয়ারি ১৯৩৯) বাংলাদেশের একজন প্রখ্যাত আইনবিদ এবং ১৩-তম প্রধান বিচারপতি।
কে. এম. হাসানের জন্ম ১৯৩৯ সালের ৩ জানুয়ারি তারিখে।
২০০৩ সালের ২২ জুন তারিখে বিচারপতি মাইনুর রেজা চৌধুরীর অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ১৩-তম প্রধান বিচারপতি হিসাবে কে. এম. হাসানকে নিয়োগ প্রদান করেন এবং তিনি ২০০৩ সালের ২৩ জুন তারিখে প্রধান বিচারপতি হিসাবে শপথ গ্রহণ করেন ও ২০০৪ সালের ২ জানুয়ারি তারিখে ৬৫ বছর পূর্ণ হওয়ায় অবসর গ্রহণ করেন।
এখানে উল্লেখ্য যে,বিচারপতি হাসানের অবসর গ্রহণের পর-পরই বিচারপতিদের অবসর গ্রহণের বয়স-সীমা ৬৫ (পয়ষট্টি) বছরের পরিবর্তে ৬৭ (সাষট্টি) বছর হিসাবে নির্ধারণ করা হয়।
মাইনুর রেজা চৌধুরী
বিচারপতি মাইনুর রেজা চৌধুরী (২৩ জুন ১৯৩৮ - ২৬ জুন ২০০৪) বাংলাদেশের একজন প্রখ্যাত আইনবিদ এবং ১২-তম প্রধান বিচারপতি।
মাইনুর রেজা চৌধুরীর জন্ম ১৯৩৮ সালের ২৩ জুন তারিখে চাঁপাইনবাবগঞ্জ জেলার শিবগঞ্জ উপজেলার মনাকষা গ্রামে। তার পিতার নাম মুরতুজা রেজা চৌধুরী; তিনি প্রখ্যাত রাজনীতিবিদ এবং জনহিতৈষি ছিলেন। ঢাকা বিশ্ববিদ্যালয়ের ইমেরিটাস অধ্যাপক ড. নাজমা চৌধুরী তাঁর স্ত্রী; বুশরা হাসিনা ও লামিয়া চৌধুরী নামে তাদের দুটি কন্যা-সন্তান রয়েছে।
মাইনুর রেজা চৌধুরী ১৯৭২ সালে যুক্তরাজ্যের লিংকনস্‌-ইন থেকে বার আ্যট ল' ডিগ্রি লাভ করেন।
মাইনুর রেজা ১৯৭৩ সালে হাইকোর্টে আইনজীবি হিসাবে কাজ শুরু করেন এবং ১৯৯০ সালে হাইকোর্ট বিভাগের বিচারক হিসেবে এবং ২০০০ সালে আপীল বিভাগে নিয়োগ পান।
২০০২ সালের ১৭ জুন তারিখে বিচারপতি মাহমুদুল আমিন চৌধুরীর অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ১২-তম প্রধান বিচারপতি হিসাবে মাইনুর রেজা চৌধুরীকে নিয়োগ প্রদান করেন এবং তিনি ২০০২ সালের ১৮ জুন তারিখে প্রধান বিচারপতি হিসাবে শপথ গ্রহণ করেন ও ২০০৩ সালের ২২ জুন তারিখে ৬৫ বছর পূর্ণ হওয়ায় অবসর গ্রহণ করেন।
সাবেক প্রধান বিচারপতি মাইনুর রেজা ২০০৪ সালের ২৬ জুন তারিখে মৃত্যুবরণ করেন।
মাহমুদুল আমিন চৌধুরী
বিচারপতি মাহমুদুল আমিন চৌধুরী (জন্ম: ১৮ জুন ১৯৩৭) বাংলাদেশের একাদেশ প্রধান বিচারপতি ছিলেন। ১৯৮৭ থেকে ২০০২ পর্যন্ত দীর্ঘ কাল তিনি বাংলাদেশের উচ্চ আদলতে বিচারকের দায়িত্ব পালন করেছেন। তৎপূর্বে তিনি ১৯৬৩ থেকে ১৯৮৭ পর্যন্ত তিনি আইনপেশায় নিযুক্ত ছিলেন।
মাহমুদুল আমিন চৌধুরীর জন্ম ১৯৩৭ সালের ১৮ জুন তারিখে। তার পিতার নাম আব্দুল গফুর চৌধুরী; তিনি ছিলেন সিলেট সরকারি পাইলট উচ্চ বিদ্যালয়ের প্রধান শিক্ষক।
বিচারপতি মাহমুদুল সিলেট সরকারি পাইলট উচ্চ বিদ্যালয় হতে মেট্রিকুলেশন এবং এমসি কলেজ থেকে স্নাতক ডিগ্রী লাভের পর ঢাকা সিটি ল’কলেজ হতে এলএলবি ডিগ্রি অর্জন করেন।
১৯৬৩ সালে আইনজীবি হিসেবে সিলেট জেলা বারে যোগ দেয়া মাহমুদুল চৌধুরী ১৯৮৭ সালের জানুয়ারিতে হাইকোর্টের বিচারপতি হিসেবে নিয়োগ লাভ করেন এবং ১৯৯৯ সালের জুনে আপীল বিভাগের বিচারপতি নিযুক্ত হন।
২০০১ সালের ২৮ ফেব্রুয়ারি তারিখে বিচারপতি লতিফুর রহমানের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ১১-তম প্রধান বিচারপতি হিসাবে মাহমুদুল আমিন চৌধুরীকে নিয়োগ প্রদান করেন এবং তিনি ২০০১ সালের ১ মার্চ তারিখে প্রধান বিচারপতি হিসাবে শপথ গ্রহণ করেন ও ২০০২ সালের ১৭ জুন তারিখে ৬৫ বছর পূর্ণ হওয়ায় অবসর গ্রহণ করেন।
বাংলাদেশ ক্রিকেট বোর্ড (বিসিবি) বাংলাদেশ প্রিমিয়ার লিগ (বিপিএল)-এ ম্যাচ পাতানো ও স্পট ফিক্সিংয়ের অভিযোগ শুনানির জন্য যে ডিসিপ্লিনারি প্যানেল গঠন করে তার সভাপতি হিসাবে নিয়োগ প্রদান করা হয় সাবেক বিচারপতি মাহমুদুল আমিন চৌধুরীকে।
এ. টি. এম. আফজাল
বিচারপতি এ. টি. এম. আফজাল (জন্ম: ১ জুন ১৯৩৪) বাংলাদেশের একজন প্রখ্যাত আইনবিদ এবং ৮ ম প্রধান বিচারপতি।
এ. টি. এম. আফজালের জন্ম ১৯৩৪ সালের ১ জুন তারিখে। তার পিতার নাম তাজউদ্দিন আহমেদ; তিনি দিনাজপুর জেলার প্রখ্যাত আইনজীবি ছিলেন।
বিচারপতি আফজাল দিনাজপুর জিলা স্কুল থেকে ১৯৪৯ সালে প্রথম বিভাগে ম্যাট্রিকুলেশন ও ১৯৫২ সালে ঢাকা কলেজ থেকে প্রথম বিভাগে ইন্টারমিডিয়েট পরীক্ষায় উত্তীর্ণ হয়ে ঢাকা বিশ্ববিদ্যালয় থেকে ১৯৫৬ সালে স্নাতক ও ১৯৬০ সালে এল.এল.বি. ডিগ্রী লাভ করেন।
১৯৬০ সালে আইনজীবি হিসেবে ঢাকা হাইকোর্টে যোগ দেয়া এ. টি. এম. আফজাল ১৯৭৭ সালে হাইকোর্টের বিচারপতি হিসেবে নিয়োগ লাভ করেন এবং ১৯৮৫ সালে আপীল বিভাগের বিচারপতি নিযুক্ত হন।
১৯৯৫ সালের ৩০ এপ্রিল তারিখে বিচারপতি মুহাম্মদ হাবিবুর রহমানের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ১১-তম প্রধান বিচারপতি হিসাবে এ. টি. এম. আফজালকে নিয়োগ প্রদান করেন এবং তিনি ১৯৯৫ সালের ১ মে তারিখে প্রধান বিচারপতি হিসাবে শপথ গ্রহণ করেন ও ১৯৯৯ সালের ৩১ মে তারিখে ৬৫ বছর পূর্ণ হওয়ায় অবসর গ্রহণ করেন।
প্রধান বিচারপতির পদ থেকে অবসর গ্রহণের পর তিনি বাংলাদেশ আইন কমিশনের চেয়ারম্যান হিসাবেও দায়িত্ব পালন করেন।
অনশন
অনশন বা উপবাস হল নির্দিষ্ট বা সকল ধরনের খাদ্য বা পানীয় কিংবা উভয় গ্রহণ করা থেকে বিরত থাকা।
ডাক্তারি শল্যচিকিৎসায় অস্ত্রপাচারের পূর্বে অবশ করার সুবিধার্থে একটি নির্দিষ্ট সময় ধরে না খেয়ে থাকতে বলা হয়, যাতে অচেতন করার পর পাকস্থলি থেকে গ্যাস ফুসফুসে যেতে না পারে (যাকে পালমোনারি এসপিরেশন বলা হয়)। পালমোনারি এসপিরেশনের ফলে বমি, এবং জীবনের হুমকিস্বরূপ এসপিরেশন নিউমোনিয়া হতে পারে। পাশাপাশি, কিছু ডাক্তারি পরীক্ষার ক্ষেত্রে, যেমন কোলেস্টেরল বা লিপিড প্যানেল পরীক্ষা এবং রক্তের গ্লুকোজ পরীক্ষার ক্ষেত্রে কয়েক ঘণ্টা ধরে উপবাস থাকতে বলা হয় যাতে পরীক্ষার ফলাফলটি অধিক নির্ভুলভাবে নির্ণয় করা যায়। কোলেস্টেরল পরীক্ষার ক্ষেত্রে রোগী যদি ১২ ঘণ্টা ব্যাপী না খেয়ে থাকতে অসমর্থ হয়ে পড়ে তবে তা নিশ্চিত করে যে তাঁর শরীরে উচ্চমাত্রার ট্রাইগ্লিসারাইড রয়েছে।
ক্যান্সার প্রতিরোধে বা চিকিৎসায় অনশন কোন ধরণের সাহায্য করে না।
আমেরিকান ক্যানসার সোসাইটি প্রস্তাব করে, কেমোথেরাপিতে থাকা ব্যক্তিরা যাতে প্রোটিন এবং ক্যালরি গ্রহণ বাড়িয়ে দেন; খাদ্যতালিকার নিষেধাজ্ঞা সংক্রান্ত সাম্প্রতিক গবেষণার ফলাফল এক্ষেত্রে কোন মন্তব্য দেয় না - একটি দুর্বল সাক্ষ্যপ্রমাণ রয়েছে যে, কম সময়ের অনশন চিকিৎসায় উপকারিতা দিতে পারে।
অনশন বিষণ্নতার কিছু লক্ষণ উপসম করতে পারে। কিন্তু এর ফলে উদ্বিগ্নতা ও বিষণ্নতার মত মানসিক প্রতিক্রিয়াও সৃষ্টি হতে পারে।
কিছু গবেষক বলেন, অনশনের সময় শ্বেত রক্ত কণিকা ভেঙ্গে যায়, এর ফলে অনশন ভাঙ্গার পর নতুন শ্বেত রক্ত কণিকা তৈরির প্রয়োজন পড়ে, এবং পুরনো ক্ষতিগ্রস্ত শ্বেত রক্ত কণিকা পরিবর্তিত হয়ে যায়।
যদিও অনশনের ফলে ওজন কমে, ওজন কমানোর জন্য অনশনকে অপ্রয়োজনীয় বলে বিবেচনা করা হয়।
অনশনকে প্রায়শই রাজনৈতিক বিবৃতি প্রদান, কিংবা আন্দোলন ও প্রতিবাদ প্রদর্শন কিংবা কোন বিষয়ে জনসচেতনতা আনয়নের লক্ষ্যে ব্যবহার করা হয়। অনশন ধর্মঘট হল শান্তিপূর্ণভাবে অহিংস প্রতিরোধ গড়ে তোলার একটি প্রথা যেখানে এর অংশগ্রহণকারীরা রাজনৈতিক প্রতিবাদ হিসেবে অথবা অপরাধবোধের উপলব্ধিকে জাগিয়ে তোলার উদ্দেশ্যে অথবা শাসন প্রণালী পরিবর্তনের ন্যায় লক্ষ্য অর্জনের জন্য অনশন পালন করে। অপরদিকে আধ্যাত্মিক অনশন বা উপবাস কোন ব্যক্তিকে সামাজিক অনাহার বা অনাচারের বিষয়ে ব্যক্তিগত আধ্যাত্মিক মতাদর্শকে প্রকাশের উদ্দেশ্যে নিজস্ব আধ্যাত্মিক বিশ্বাসকে আত্মোপলব্ধি করতে সহায়তা করে।
হিন্দুধর্মে বিভিন্ন সময়ে বিভিন্ন ধরনের অনশন করার কথা বলা হয়েছে। অনশন মূলত তিন প্রকারঃ স্বল্পানশন, অর্ধানশন ও পূর্ণানশন।"পূর্ণানশন" বলতে নির্দিষ্ট সময়ের জন্য সকল ধরনের খাদ্য ও পানীয় গ্রহণ থেকে বিরত থাকা বোঝায়। এছাড়া অন্যান্য ধরনের অনশনে অনশনকালীন সময়ে নির্দিষ্ট কিছু খাবার খাওয়া যায়। ইসলাম ধর্মে উপবাস হল এর পঞ্চস্তম্ভের মধ্যে একটি যাকে সাওম নামে অভিহিত করা হয়। ইসলামী বর্ষের রমজান নামক একটি নির্দিষ্ট মাসের ত্রিশ দিন ইসলাম ধর্মাবলম্বীদের জন্য সাওম পালন করা বাধ্যতামূলক।
বদরুল হায়দার চৌধুরী
বদরুল হায়দার চৌধুরী (১ জানুয়ারি ১৯২৫ - ১৪ ফেব্রুয়ারি ১৯৯৮) বাংলাদেশের একজন প্রখ্যাত আইনবিদ এবং ৫ম প্রধান বিচারপতি।
বদরুল হায়দার চৌধুরী ১৯২৫ সালের ১ জানুয়ারি তারিখে তত্কালীন ব্রিটিশ ভারতের নোয়াখালী জেলার সুধারাম উপজেলার নুরসোনাপুর গ্রামে জন্মগ্রহণ করেন। তার পিতার নাম খান বাহাদুর মোহাম্মদ গাজী চৌধুরী।
বদরুল হায়দার চৌধুরী ১৯৪৮ সালে কলকাতা বিশ্ববিদ্যালয় থেকে ইতিহাসে এম.এ. ও ১৯৫১ সালে ঢাকা বিশ্ববিদ্যালয় থেকে এলএলবি ডিগ্রি লাভের পর ১৯৫৫ সালে যুক্তরাজ্যের লিংকনস্‌-ইন থেকে বার আ্যট ল' ডিগ্রি অর্জন করেন।
ফজলুল করীম ১৯৫৬ সালে ঢাকা হাইকোর্টে আইনজীবি হিসাবে কাজ শুরু করেন এবং ১৯৭১ সালের এপ্রিলে হাইকোর্ট বিভাগের বিচারক হিসেবে ও পরবর্তীতে ১৯৭৮ সালে আপিল বিভাগে বিচারক হিসাবে নিয়োগ লাভ করেন।
১৯৮৯ সালের ৩০ নভেম্বর তারিখে বিচারপতি এফ. কে. এম. এ মুনিমের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ৫ম প্রধান বিচারপতি হিসাবে বদরুল হায়দার চৌধুরীকে নিয়োগ প্রদান করেন এবং তিনি ১৯৮৯ সালের ১ ডিসেম্বর তারিখে প্রধান বিচারপতি হিসাবে শপথ গ্রহণ করেন ও ১৯৮৯ সালের ৩১ ডিসেম্বর তারিখে ৬৫ বছর পূর্ণ হওয়ায় অবসর গ্রহণ করেন।
ফজলে কাদেরী মোহাম্মদ আবদুল মুনিম
বিচারপতি ফজলে কাদেরী মোহাম্মদ আবদুল মুনিম (১ ডিসেম্বর ১৯২৪ - ১ ফেব্রুয়ারি ২০০১) বাংলাদেশের একজন প্রখ্যাত আইনবিদ এবং ৪র্থ প্রধান বিচারপতি। তিনি সংক্ষেপে এফ. কে. এম. এ. মুনিম নামেই অধিক পরিচিত ছিলেন।
এফ. কে. এম. এ. মুনিমের জন্ম ১৯২৪ সালের ১ ডিসেম্বর তারিখে ব্রিটিশ রাজের নিয়ন্ত্রনাধীন ঢাকা জেলায়।
তিনি ১৯৫৮ সালে যুক্তরাজ্যের লন্ডন বিশ্ববিদ্যালয় থেকে এল.এল.এম. এবং ১৯৬০ সালে আইন শাস্ত্রে পিএইচ.ডি. ডিগ্রি অর্জনের পাশাপাশি লিংকনস্‌-ইন থেকে ১৯৫৯ সালে বার আ্যট ল' ডিগ্রি লাভ করেন।
বিচারপতি মুনিম ১৯৫১ সালে ঢাকা হাইকোর্টে আইন ব্যবসায় শুরু করেন; তবে কিছুদিন পরই উচ্চ শিক্ষার্থে যুক্তরাজ্যে গমন করেন।
বাংলাদেশ স্বাধীন হওয়ার পর বিচারপতি মুনিম হাইকোর্টে বিচারক হিসাবে নিয়োগ পান। সংবিধান সংশোধনীর মাধ্যমে ১৯৭৩ সালের ২০ জুলাই "আন্তর্জাতিক অপরাধসমূহ (ট্রাইব্যুনালস) আইন-১৯৭৩" পাস হয়, যা প্রণয়নের জন্য ১৯৭২ সালে তৎকালীন আইনমন্ত্রী ড. কামাল হোসেন বঙ্গবন্ধুর নির্দেশে একটি সেল গঠন করেন যার অন্যতম সদস্য ছিলেন বিচারপতি এফ. কে. এম. এ. মুনিম।
১৯৮২ সালের ১১ এপ্রিল তারিখে বিচারপতি কামালউদ্দিন হোসেনের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ৫ম প্রধান বিচারপতি হিসাবে ফজলে কাদেরী মোহাম্মদ আবদুল মুনিমকে নিয়োগ প্রদান করলে তিনি ১৯৮২ সালের ১২ এপ্রিল তারিখে প্রধান বিচারপতি হিসাবে শপথ গ্রহণ করেন ও ১৯৮৯ সালের ৩০ নভেম্বর তারিখে ঐ পদ হতে অবসর গ্রহণ করেন।
বিচারপতি এফ. কে. এম. এ. মুনিম ছিলেন বাংলাদেশ আইন কমিশনের প্রথম চেয়ারম্যান। তিনি ১৯৯৬ সালের ৬ আগস্ট চেয়ারম্যান হিসাবে নিযুক্ত হন; তবে ১৯৯৭ সালের ৩১ ডিসেম্বর স্বাস্থ্যগত কারণে পদত্যাগ করেন।
তিনি দুটি গ্রন্থ রচনা করেন:
২০১৫ অস্ট্রেলিয়া ক্রিকেট দলের ইংল্যান্ড ও আয়ারল্যান্ড সফর
অস্ট্রেলিয়া ক্রিকেট দল জুন থেকে সেপ্টেম্বর, ২০১৫ সাল পর্যন্ত ইংল্যান্ড সফর করে। এ সফরে দলটি পাঁচ টেস্টের সিরিজ, পাঁচটি একদিনের আন্তর্জাতিক ও একটি টুয়েন্টি২০ আন্তর্জাতিকে ইংল্যান্ড দলের বিপক্ষে প্রতিদ্বন্দ্বিতায় অবতীর্ণ হয়। তন্মধ্যে টেস্ট সিরিজটি অ্যাশেজ সিরিজের অংশ ছিল। ইংল্যান্ডে অবস্থানকালে দলটি কাউন্টি ক্রিকেট দলের বিপক্ষে দুইটি চারদিনের ও দুইটি তিনদিনের প্রথম-শ্রেণীর ক্রিকেটে অংশ নেয়। এরপর বেলফাস্টে স্বাগতিক আয়ারল্যান্ডের বিপক্ষে একমাত্র ওডিআইয়ে মুখোমুখি হয় অস্ট্রেলীয় দল।
কামালউদ্দিন হোসেন
বিচারপতি কামালউদ্দিন হোসেন (৩১ মার্চ ১৯২৩ - ২১ আগস্ট ২০১৩) বাংলাদেশের একজন প্রখ্যাত আইনবিদ এবং ৩য় প্রধান বিচারপতি। তিনি বাংলাদেশ আইন সংস্কার কমিটির প্রথম চেয়ারম্যান হিসাবেও দায়িত্ব পালন করেন।
কামালউদ্দিন হোসেন ১৯২৩ সালের ৩১ মার্চ তারিখে ব্রিটিশ ভারতের কলকাতায় জন্মগ্রহণ করেন।
কামালউদ্দিন হোসেন ১৯৪৫ সালে কলকাতা থেকে স্নাতক ডিগ্রি অর্জন করেন।
কামালউদ্দিন হোসেন ১৯৬৮ সালে পূর্ব পাকিস্তান হাইকোর্টে ডেপুটি অ্যাটর্নি জেনারেল হিসাবে এবং ১৯৬৯ সালে হাইকোর্ট বিভাগের বিচারক হিসাবে নিয়োগ পান।
১৯৭৪ সালে বাংলাদেশ আইন সংস্কার কমিটি গঠিত হলে বিচারপতি কামালউদ্দিন হোসেন সেটির প্রথম চেয়ারম্যান হিসাবে নিয়োগ লাভ করেন।
১৯৭৮ সালের ৩১ জানুয়ারি তারিখে বিচারপতি সৈয়দ এ. বি. মাহমুদ হোসেনের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ৩য় প্রধান বিচারপতি হিসাবে কামালউদ্দিন হোসেনকে নিয়োগ প্রদান করেন এবং তিনি ১৯৭৮ সালের ১ ফেব্রুয়ারি তারিখে প্রধান বিচারপতি হিসাবে শপথ গ্রহণ করেন ও ১৯৮২ সালের ১১ এপ্রিল তারিখে তত্কালীন সামরিক সরকার তাকে প্রধান বিচারপতির পদ হতে জোর পূর্বক অপসারণ করে।
তিনি ১৯৯৮ সালে বাংলাদেশ আইন কমিশনের চেয়ারম্যান হন এবং ২০০১ সালে উক্ত পদ হতে অবসরে গ্রহণ করেন।
ক্যান্সারে আক্রান্ত হয়ে বিচারপতি কামালউদ্দিন চিকিৎসাধীন অবস্থায় ২০১৩ সালের ২১ আগস্ট বুধবার ভোর ৪টা ৫৫ মিনিটে বাংলাদেশের রাজধানী ঢাকার ইউনাইটেড হাসপাতালে ৯০ বছর বয়সে মৃত্যুবরণ করেন।
সাইফুদ্দিন
সাইফুদ্দিন আহমেদ (১৯২৭ - ২৭ সেপ্টেম্বর ২০১০) যিনি শুধু সাইফুদ্দিন নামে অধিক পরিচিত একজন বাংলাদেশী চলচ্চিত্র অভিনেতা ছিলেন। এছাড়া তিনি নিয়মিত টেলিভিশন নাটকেও অভিনয় করেছেন। তিনি মূলত একজন কৌতুক অভিনেতা হিসেবে পরিচিত ছিলেন। ১৯৫৬ সালে আব্দুল জব্বার খান নির্মিত তৎকালীন পূর্ব পাকিস্তানের প্রথম বাংলা ও সবাক চলচ্চিত্র "মুখ ও মুখোশ" চলচ্চিত্রে অভিনয়ের মাধ্যমে তাঁর অভিনেতা হিসেবে অভিষেক ঘটে। তিনি ষাটের দশক থেকে নব্বইয়ের দশক পর্যন্ত চলচ্চিত্রে নিয়মিত ছিলেন। এসময় তিনি প্রায় চারশত চলচ্চিত্রে অভিনয় করেছেন। তার অভিনীত চলচ্চিত্রের মধ্যে "মুখ ও মুখোশ" (১৯৫৬), "চাওয়া পাওয়া" (১৯৬৭), "আঁকাবাঁকা" (১৯৭০), "ময়নামতি" (১৯৬৯), "এতটুকু আশা" (১৯৬৮), "নীল আকাশের নীচে" (১৯৬৯), "জল ছবি" (১৯৭১), "মধু মিলন" (১৯৭০), "বধু বিদায়" (১৯৭৮), "আরাধনা" (১৯৭৯), "সুন্দরী" (১৯৭৯), "শহর থেকে দূরে" (১৯৭৯), "শেষ উত্তর" (১৯৮০), "বড় ভাল লোক ছিল" (১৯৮২), "চন্দ্রনাথ" (১৯৮৪), "দহন" (১৯৮৫) ও "বেদের মেয়ে জোসনা" (১৯৮৯) উল্লেখযোগ্য।
১৯৭৯ সালে সাইফুদ্দিন "সুন্দরী" চলচ্চিত্রে অভিনয়ের জন্য সেরা পার্শ্বচরিত্রে অভিনেতা হিসেবে জাতীয় চলচ্চিত্র পুরস্কার লাভ করেন। ২০১০ সালের ২৭ সেপ্টেম্বর এ অভিনেতা মারা যান।
সাইফুদ্দিন ১৯২৭ ভারতের আসাম রাজ্যের ধুবড়ী জেলায় জন্মগ্রহণ করেন।
সাইফুদ্দিন ১৯৭৯ সালে সুন্দরী চলচ্চিত্রে অভিনয়ের জন্য সেরা পার্শ্বচরিত্রে অভিনেতা হিসেবে জাতীয় চলচ্চিত্র পুরস্কার লাভ করেন।
সাইফুদ্দিন সুফিয়া বেগম এর সাথে বিবাহ বন্ধনে আবদ্ধ হন। তাদের পরিবারে এক ছেলে ও তিনি মেয়ে। চলচ্চিত্র পরিচালক আবদুল জব্বার খান সম্পর্কে তার ভগ্নিপতি ছিলেন।
সাইফুদ্দিন ২০১০ সালের ২৭ সেপ্টেম্বর ঢাকার সম্মিলিত সামরিক হাসপাতালের নিবিড় পরিচর্যা কেন্দ্রে (আইসিইউ) চিকিৎসাধীন অবস্থায় মৃত্যুবরণ করেন। তাকে ঢাকার বনানী কবরস্থানে দাফন করা হয়।
সৈয়দ এ. বি. মাহমুদ হোসেন
বিচারপতি সৈয়দ এ. বি. মাহমুদ হোসেন (১৯১৭ - ২ আগস্ট ১৯৮১) বাংলাদেশের একজন প্রখ্যাত আইনবিদ এবং ২য় প্রধান বিচারপতি।
সৈয়দ এ. বি. মাহমুদ হোসেন ১৯১৭ সালে ব্রিটিশ ভারতের হবিগঞ্জ জেলার লস্করপুর ইউনিয়নের এক সম্ভ্রান্ত জমিদার পরিবারে জন্মগ্রহণ করেন। তার পিতার নাম সৈয়দ আব্দুল মোতাকাব্বির আবুল হোসেন।
বিচারপতি আবু সাদাত মোহাম্মদ সায়েমের অবসর গ্রহণের প্রেক্ষিতে বাংলাদেশের মহামান্য রাষ্ট্রপতি বাংলাদেশের ২য় প্রধান বিচারপতি হিসাবে সৈয়দ এ. বি. মাহমুদ হোসেনকে নিয়োগ প্রদান করেন এবং তিনি ১৯৭৫ সালের ১৮ নভেম্বর তারিখে প্রধান বিচারপতি হিসাবে শপথ গ্রহণ করেন ও ১৯৭৮ সালের ৩১ জানুয়ারি তারিখে উক্ত পদ হতে অবসর গ্রহণ করেন।
বিচারপতি মাহমুদ ১৯৮১ সালের ২ আগস্ট বাংলাদেশের রাজধানী ঢাকার মৃত্যুবরণ করেন।
.জেডডব্লিউ
.জেডব্লিউ জিম্বাবুয়ের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। জিম্বাবুয়ে ইন্টারনেট সার্ভিস প্রভাইডারস এসোশিয়েশন এটি নিয়ন্ত্রন করে থাকে। যে কোন নতুন ডোমেইন নামের জন্য জিম্বাবুয়ে ইন্টারনেট সার্ভিস প্রভাইডারস এসোশিয়েশনের কাছে আবেদন করতে হয়।
এডি লেই
এডি লেই (জন্ম: ১৬ নভেম্বর, ১৯৮৬) ট্রান্সভাল প্রদেশের পচেফস্ট্রুম এলাকায় জন্মগ্রহণকারী দক্ষিণ আফ্রিকান ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। দলে তিনি মূলতঃ বোলার হিসেবে ভূমিকা রাখছেন। লেগ ব্রেক বোলিংয়ের পাশাপাশি ডানহাতে ব্যাটিংয়ে পারদর্শী। ঘরোয়া প্রথম-শ্রেণীর ক্রিকেটে লায়ন্সের প্রতিনিধিত্ব করেন। এছাড়াও, গটেংয়ের পক্ষে খেলেছেন তিনি। এর পূর্বে দক্ষিণ আফ্রিকা এ ক্রিকেট দলের পক্ষে খেলেছেন।
দক্ষিণ আফ্রিকা এ ক্রিকেট দলের পক্ষে চমৎকার ক্রীড়া নৈপুণ্য প্রদর্শন করায় ক্রিকেট সাউথ আফ্রিকার হাই পারফরমেন্স চুক্তির আওতায় অন্তর্ভুক্ত হন। এরফলে, ২০১৫ সালে বাংলাদেশ সফরে খেলার জন্য জাতীয় দলের সদস্য হিসেবে মনোনীত হন। অতঃপর ৭ জুলাই, ২০১৫ তারিখে বাংলাদেশ ক্রিকেট দলের বিপক্ষে তার টুয়েন্টি২০ আন্তর্জাতিকে অভিষেক ঘটে তার। শের-ই-বাংলা জাতীয় ক্রিকেট স্টেডিয়ামে অনুষ্ঠিত টি২০ আই সিরিজের দ্বিতীয় খেলায় তার সাথে বাংলাদেশের রনি তালুকদারের অভিষেক ঘটে। খেলায় তিনি তিন ওভার বোলিং করে ৩/১৬ লাভ করেন। এরফলে দক্ষিণ আফ্রিকার ইতিহাসে টি২০ আই অভিষেকে সেরা বোলিং পরিসংখ্যান গড়েন। খেলায় তার দল ৩১ রানে জয় পায় ও তিনি ম্যান অব দ্য ম্যাচের পুরস্কার লাভ করেন।
ব্যাপন
বিক্ষিপ্ত সঞ্চারণের মাধ্যমে কোন পদার্থের অণুসমূহের গতিশক্তির ভিন্নতার জন্য এক স্থান হতে অন্য স্থানের দিকে যাওয়াকে ব্যাপন বলে। মূলত গতি শক্তির ভিন্নতার কারণে ব্যাপন ঘটে।
সকল পদার্থই ক্ষুদ্র ক্ষুদ্র অণুর সম্মিলনে গঠিত। এইসব অণুসমূহ সর্বদা গতিশীল অবস্থায় বিরাজমান। তরল ও গ্যাসীয় পদার্থের অণুসমূহের চলন অত্যন্ত
দ্রুত এবং ক্রমান্বয়ে অণুসমূহ বেশি ঘনত্বের স্থান হতে কম ঘনত্বের স্থানের দিকে ছড়িয়ে পড়তে থাকে। অণুগুলোর চলন ততক্ষণ পর্যন্ত শেষ হয় না যতক্ষণ না উভয় পদার্থের অণুগুলোর ঘনত্ব সমান হয়। অণুগুলোর ঘনত্ব সমান হওয়া মাত্রই ব্যাপন প্রক্রিয়া বন্ধ হয়ে যায়। তাই সাধারণভাবে বলা যায় যে, একই তাপমাত্রা ও বায়ুমণ্ডলীয় চাপে কোন পদার্থের অধিকতর ঘন স্থান হতে কম ঘন স্থানে বিস্তার লাভের প্রক্রিয়াকে ব্যাপন (Diffusion) বলে।
কোন দুইটি স্থানে তাপমাত্রা, বায়ুমণ্ডলীয় চাপ ও অণুর ঘনত্ব সমান থাকলে সেখানে ব্যাপন ঘটবে না কারণ সেখানে গতিশক্তির ভিন্নতা থাকবে না। পক্ষান্তরে, যদি তাপ ও চাপগত পার্থক্য নাও থাকে তবুও শুধুমাত্র ঘনত্বের ভিন্নতার ভিত্তিতে ব্যাপন হবে কারণ গতিশক্তির ভিন্নতা থাকবে।
ব্যাপ‌নের হার বস্তুর ভ‌রের উপর নির্ভরশীল । ভর যত বে‌শি হ‌বে বস্তুুর ব্যাপ‌নের হার তত কম হ‌বে ।
১. তাপমাত্রা: তাপমাত্রা বাড়লে সাধারণত ব্যাপন হার বাড়ে।
২. পদার্থের অণুর ঘনত্ব: যে পদার্থের ব্যাপন ঘটবে সে পদার্থের অণুর ঘনত্ব বেশি থাকলে ব্যাপন হার বেশি হবে, অণুর ঘনত্ব কম হলে ব্যাপন হার কম হবে।
৩. মাধ্যমের ঘনত্ব: যে মাধ্যমে ব্যাপন ঘটবে
সে মাধ্যমের ঘনত্ব বেশি বলে ব্যাপন হার কম
হবে; মাধ্যমের ঘনত্ব কম হলে ব্যাপন হার বেশি হবে।
৪. বায়ুমণ্ডলের চাপ: বায়ুমণ্ডলের চাপ বাড়লে ব্যাপন হার কমবে, বায়ুমণ্ডলের চাপ কম হলে ব্যাপন হার বাড়বে।
৫. ঘনত্বের তারতম্য: ঘনত্বের তারতম্য যত বেশি হয় তত তাড়াতাড়ি কণাগুলো ছড়িয়ে পড়ে। সাধারণত একই সময়ে এবং একই স্থানে পরিবেশের তাপমাত্রা ও বায়ুমণ্ডলের চাপ সমান থাকে, সেক্ষেত্রে ব্যাপন পদার্থের
ঘনত্ব এবং মাধ্যমের ঘনত্বই ব্যাপন
নিয়ন্ত্রণকারী প্রভাবক হয়ে দাঁড়ায়। মাধ্যম ও ব্যাপন পদার্থ (যেমন-বেলুন ভর্তি বাতাস এবং চারপাশের বাতাস) যদি একই হয় তাহলে ততক্ষণ পর্যন্ত ব্যাপন ঘটবে যতক্ষণ পর্যন্ত
দুটোর ঘনত্ব সমান না হয়।
বাংলাদেশে টেক্সটাইল শিক্ষা
টেক্সটাইল শিক্ষা বাংলাদেশের শিক্ষা ব্যবস্থার একটি সম্ভাবনাময় দিক। টেক্সটাইল শিল্পের বিকাশের লক্ষ্যে টেক্সটাইল শিক্ষার জন্য বিশেষায়িত বিশ্ববিদ্যালয়, কলেজ, ইন্সটিটিউট গড়ে উঠেছে।
বর্তমানে এটি বাংলাদেশ এর সর্বপ্রথম এবং একমাত্র সরকারি-বেসরকারি অংশীদার এর সম্পৃক্ততায় একটি টেক্সটাইল শিক্ষাবিষয়ক ইনস্টিটিউট।
২০১৬ আইসিসি অনূর্ধ্ব-১৯ ক্রিকেট বিশ্বকাপ
২০১৬ আইসিসি অনূর্ধ্ব-১৯ ক্রিকেট বিশ্বকাপ হল একটি একদিনের আন্তর্জাতিক ক্রিকেট প্রতিযোগিতা যেটি ২০১৬ সালে বাংলাদেশে ২২ জানুয়ারি থেকে ১৪ ফেব্রুয়ারি পর্যন্ত অনুষ্ঠিত হয়। এটি টুর্নামেন্টের একাদশতম সংস্করণ এবং ২০০৪ সালের পরে বাংলাদেশে অনুষ্ঠিত দ্বিতীয় যুব বিশ্বকাপ।
বিশ্বকাপে আন্তর্জাতিক ক্রিকেট কাউন্সিলের সদস্যভুক্ত ১৬টি জাতীয় অনূর্ধ্ব-১৯ দল অংশ নেয়, এবং সব ম্যাচ অনূর্ধ্ব-১৯ একদিনের আন্তর্জাতিক মর্যাদায় অনুষ্ঠিত হয়। আইসিসি পূর্ণ সদস্য হিসেবে দশটি দল টুর্নামেন্টের জন্য স্বয়ংক্রিয়ভাবে যোগ্যতা অর্জন, অন্যদিকে বাকি পাঁচটি দল আঞ্চলিক বাছাইপর্ব জয় লাভের মাধ্যমে যোগ্যতা অর্জন করে। ২০১৫ আইসিসি অনূর্ধ্ব-১৯ ক্রিকেট বিশ্বকাপ বাছাইপর্ব-এর বিজয়ী টুর্নামেন্টের শেষ জায়গাটি লাভ করে, এই বাছাইপর্বে পাঁচটি আঞ্চলিক বাছাইপর্বের রানার্স-আপ হওয়া দল অংশ নেয়। ৫ জানুয়ারি ২০১৬ তারিখে ক্রিকেট অস্ট্রেলিয়া নিরাপত্তার কারণ দেখিয়ে এই বিশ্বকাপ থেকে নিজেদের প্রত্যাহার করে নেয়। অস্ট্রেলিয়ার বদলি দল হিসেবে আয়ারল্যান্ডকে আমন্ত্রণ জানানো হয়।
বাংলাদেশ ও নামিবিয়ার কাছে পর-পর হেরে, পূর্বের আসরের চ্যাম্পিয়ন দক্ষিণ আফ্রিকা টুর্নামেন্টের গ্রুপ পর্বে থেকে ছিটকে পড়ে। ফাইনালে, ওয়েস্ট ইন্ডিজ পাঁচ উইকেটে ভারতকে পরাজিত করে তাদের প্রথম শিরোপা লাভ করে। বাংলাদেশ অধিনায়ক মেহেদী হাসান টুর্নামেন্টের সেরা খেলোয়াড় নির্বাচিত হয়, অন্যদিকে ইংল্যান্ডের জ্যাক বার্নহাম ও নামিবিয়ার ফ্রিটজ কুটজি যথাক্রমে টুর্নামেন্টের সর্বোচ্চ রান সংগ্রাহক ও সর্বোচ্চ উইকেট লাভকারী হন।
আইসিসির পূর্ণ সদস্যপদে থাকা ১০টি দেশ স্বয়ংক্রিয়ভাবে টুর্নামেন্টে খেলার জন্য যোগ্যতা অর্জন করতে পারবে। অন্যান্য অতিরিক্ত দলগুলি তাদের বিভিন্ন আঞ্চলিক প্রতিযোগিতায় খেলার মাধ্যমে যোগ্যতা অর্জন করতে হবে।
শীর্ষ পাঁচজন রান সংগ্রহকারীকে এই টেবিলের মধ্যে অন্তর্ভুক্ত করা হয়েছে।
শীর্ষ পাঁচজন উইকেট লাভকারীকে এই টেবিলের মধ্যে অন্তর্ভুক্ত করা হয়েছে।
২০১৫ অ্যাশেজ সিরিজ
২০১৫ অ্যাশেজ সিরিজ () ইংল্যান্ড ও অস্ট্রেলিয়ার মধ্যকার টেস্ট ক্রিকেট সিরিজভূক্ত খেলা। ২২ সেপ্টেম্বর, ২০১১ তারিখে ২০১৫ সালের অ্যাশেজ সিরিজ খেলার জন্য লর্ড’স, ট্রেন্ট ব্রিজ, সোফিয়া গার্ডেন্স, এজবাস্টন এবং ওভালকে নির্ধারণ করা হয়েছিল। খেলার সময়সূচী ১২ মে, ২০১৪ তারিখে ঘোষণা করা হয়।
৩১ মার্চ, ২০১৫ তারিখে অ্যাশেজ সিরিজের জন্য অস্ট্রেলিয়া দল তাদের ১৭-সদস্যের তালিকা প্রকাশ করে। ১ জুলাই ইংল্যান্ড দল প্রথম টেস্টের জন্য দলের সদস্যদের তালিকা ঘোষণা করে। অস্ট্রেলীয় ফাস্ট-বোলার রায়ান হ্যারিস তার দীর্ঘদিনের হাঁটুর আঘাতের কারণে সিরিজ শুরু হবার পূর্বে আন্তর্জাতিক ক্রিকেট থেকে অবসরের ঘোষণা দেন। তার পরিবর্তে নিউ সাউথ ওয়েলসের ফাস্ট-বোলার প্যাট কামিন্সকে অন্তর্ভুক্ত করা হয়।
সখিপুর থানা
সখিপুর থানা বাংলাদেশের শরিয়তপুর জেলার অন্তর্গত একটি প্রশাসনিক এলাকা।
সমকামী পুরুষ
সমকামী পুরুষ () বা গে শব্দটি প্রাথমিকভাবে সমকামী বা সমকামী হিসেবে বৈশিষ্ট্যায়িত ব্যক্তিকে বোঝায়। শব্দটি মূলত "ভাবনাহীন", "শুভ", বা "উজ্জ্বল এবং চটকদার" হওয়া অর্থে ব্যবহৃত হয়ে থাকে।
সমকামীতার রেফারেন্স হিসাবে শব্দটি ১৯শ শতাব্দীর প্রথমদিকে ব্যবহার শুরু হলেও পরবর্তীকালে ২০শ শতাব্দীর দিকে ধীরে ধীরে এর ব্যবহার বৃদ্ধি পায়। আধুনিক ইংরেজিতে, কোন ব্যক্তিকে উল্লেখ করতে বিশেষণ এবং বিশেষ্য হিসেবে এর ব্যবহার হয়ে থাকে, বিশেষ করে সমকামী পুরুষদের, এবং সমকামীতার সঙ্গে যুক্ত চর্চা ও সংস্কৃতির ক্ষেত্রে। ২০শ শতাব্দীর শেষ নাগাদ, ইংরেজি "গে" শব্দটি প্রধান এলজিবিটি গোষ্ঠী কর্তৃক প্রস্তাবিত হয় এবং যা শৈলী নির্দেশনা সমলিঙ্গের প্রতি আকৃষ্ট ব্যক্তি বর্ণনা প্রদান করে।
লিংকনস্‌ ইন
লিংকনস্‌-ইন (ইংরেজী: The Honourable Society of Lincoln's Inn) হচ্ছে ইংল্যান্ড ও ওয়েলসের ব্যারিস্টারদের জন্য নির্ধারিত চারটি সভ্য-সংসদের অন্যতম। যুক্তরাজ্যের অপর তিনটি 'ইন' হচ্ছে: মিডল টেম্পল, গ্রেস্‌ ইন ও ইনার টেম্পল।
ধারণা করা হয় যে, লিংকন-এর তৃতীয় আর্ল হেনরি দে লেসের নামানুসারে এর নামকরণ করা হয়েছে লিংকনস্‌-ইন।
লিংকনস্‌ ইন-এর সভ্যবৃন্দের তালিকা
লিংকনস্‌ ইন হতে সম্মান-সূচক 'বার এট ল'' ডিগ্রি অর্জনকারী উপমহাদেশীয় ব্যক্তি-বর্গের নামের তালিকা এখানে দেয়া হলো:
মুহাম্মদ হিদায়াতউল্লাহ
মুহাম্মদ হিদায়াতউল্লাহ (১৭ ডিসেম্বর ১৯০৫ - ১৮ সেপ্টেম্বর ১৯৯২) ছিলেন ভারতের ১১দশ প্রধান বিচারপতি, ৬ষ্ঠ উপ-রাষ্ট্রপতি এবং ভারপ্রাপ্ত রাষ্ট্রপতি। তিনি ২০ জুলাই ১৯৬৯ থেকে ২৪ আগস্ট ১৯৬৯ পর্যন্ত ভারতের রাষ্ট্রপতির দায়িত্ব পালন করেন।
সাদা নাগমণি
সাদা নাগমণি () (বৈজ্ঞানিক নাম:Wissadula periplocifolia) হচ্ছে মালভেসি পরিবারের একটি উদ্ভিদ প্রজাতি। ১৮৫৮ সালে এটির প্রথম বিবরণ দেন (L.) K.Presl ex Thwaites।
সাদা নাগমণির নরম ও সিল্কসদৃশ আঁশকে পাটের আঁশের মতন ব্যবহার করা সম্ভব। আমেরিকা, আফ্রিকা ও এশিয়ার ক্রান্তীয় অঞ্চলে এই উদ্ভিদের দেখা মেলে। এটি একটি গুল্ম জাতীয় উদ্ভিদ, মিটারখানিক উঁচু হয়।
বরাহগিরি ভেঙ্কট গিরি
বরাহগিরি ভেঙ্কট গিরি (১০ আগস্ট ১৮৯৪ - ২৩ জুন ১৯৮০) ছিলেন ভারতের ৪র্থ রাষ্ট্রপতি। তিনি ২৪ আগস্ট ১৯৬৯ থেকে ২৪ আগস্ট ১৯৭৪ পর্যন্ত ভারতের রাষ্ট্রপতির দায়িত্ব পালন করেন।
এইচ. ডি. দেব গৌড়া
হারাদানাহাল্লি দোদ্দেগৌড়া দেব গৌড়া (জন্ম: ১৮ মে ১৯৩৩) একজন ভারতীয় রাজনীতিবিদ যিনি জুন ১৯৯৬ হতে এপ্রিল ১৯৯৭ পর্যন্ত ভারতের ১২তম প্রধানমন্ত্রী ছিলেন এবং এরপূর্বে ১৯৯৪ হতে ১৯৯৬ পর্যন্ত কর্ণাটকের ১৪তম মূখ্যমন্ত্রী ছিলেন।
গুলজারিলাল নন্দা
গুলজারিলাল নন্দা (৪ জুলাই ১৮৯৮ - ১৫ জানুয়ারি ১৯৯৮) ছিলেন ভারতের প্রখ্যাত রাজনীতিবিদ এবং দু'বারের ভারপ্রাপ্ত প্রধানমন্ত্রী।
সোজাব রাজা
সোজাব রাজা (Urdu: شوزيب رضا) একজন পাকিস্তানী ক্রিকেট আম্পায়ার।
রাজা ২০১২ সালে শারজাহ ক্রিকেট এ্যাসোসিয়েশন স্টেডিয়ামে অনুষ্ঠিতব্য পাকিস্তান বনাম আফগানিস্তান দলের মধ্যকার একদিনের আন্তর্জাতিক (ওয়ানডে) ম্যাচে আম্পায়ারিং মাধ্যমে আম্পায়ার হিসেবে আত্মপ্রকাশ করেন। এরপর তিনি একই বছরে দুবাই আন্তর্জাতিক ক্রিকেট স্টেডিয়াম অনুষ্ঠিতব্য পাকিস্তান বনাম ইংল্যান্ড দলের মধ্যকার ১ম টুয়েন্টি২০ আন্তর্জাতিক (টি২০আই) তত্বাবধানের মাধ্যমে টি২০তে আম্পায়ারের মর্যাদা পান। তিনি ২০১২ সালে অপর দুই পাকিস্তানী আম্পায়ার জামীর হায়দার এবং আহসান রাজাকে সাথে নিয়ে পাকিস্তান ক্রিকেট বোর্ড (পিসিবি) এর সাথে চুক্তিবদ্ধ হন।
২০১২ সালের ২৫ ফেব্রুয়ারি তারিখের হিসাব অনুযায়ী :
রাসেল আর্নল্ড
রাসেল প্রেমাকুমারন রাস্টি আর্নল্ড (; জন্ম: ২৫ অক্টোবর, ১৯৭৩) কলম্বোয় জন্মগ্রহণকারী ও তামিল বংশোদ্ভূত শ্রীলঙ্কার সাবেক আন্তর্জাতিক ক্রিকেটার। শ্রীলঙ্কা ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন তিনি। ‘রাস্টি’ ডাকনামে পরিচিত রাসেল আর্নল্ড মূলতঃ ব্যাটসম্যান হিসেবে খেলেছেন। বামহাতে ব্যাটিংয়ের পাশাপাশি ডানহাতে অফ ব্রেক বোলিং করতেন। ঘরোয়া ক্রিকেটে নন্দেস্ক্রিপ্টস দলের প্রতিনিধিত্ব করেন।
খেলোয়াড়ী জীবনের শুরুতে উদ্বোধনী ব্যাটসম্যান হিসেবে মাঠে নামলেও পরবর্তীকালে মাঝারিসারির ব্যাটসম্যান হিসেবে পরিচিতি পান। ১৯ এপ্রিল, ১৯৯৭ তারিখে সফরকারী পাকিস্তানের বিপক্ষে তার টেস্ট অভিষেক ঘটে। মার্চ, ১৯৯৯ সালে লাহোরে পাকিস্তানের বিপক্ষে অনুষ্ঠিত টেস্টে নিজস্ব সর্বোচ্চ ১২৩ রানের শতক করেন। একই বছরের ৬ নভেম্বর লাহোরে দক্ষিণ আফ্রিকার বিপক্ষে ওডিআই অভিষেক হয় তার। ডিসেম্বর, ১৯৯৯ সালে জিম্বাবুয়ের বিপক্ষে একদিনের আন্তর্জাতিকে নিজস্ব ১০৩ রান তুলেন। তবে টেস্টের তুলনায় সীমিত ওভারের ক্রিকেটেই অধিক সফলতা পেয়েছেন। ১৯৯৯ সালে এআইডব্লিউএ কাপে অস্ট্রেলিয়ার বিপক্ষে নিজেকে মেলে ধরেন। এছাড়াও তিন নম্বরে ব্যাটিংয়ে নেমে টেস্ট সিরিজেও সফল হন।
২০০৩ সালের ক্রিকেট বিশ্বকাপে দলের ব্যর্থতার পর বেশ কয়েকমাস দলের বাইরে ছিলেন। কিন্তু, ঘরোয়া ক্রিকেটে দূর্দান্ত ক্রীড়াশৈলী প্রদর্শন করে দলে ফিরে আসেন। দলের বিপদের সময় অত্যন্ত শান্ত ও ঠাণ্ডা মাথায় পরিস্থিতি মোকাবেলায় যথেষ্ট ভূমিকা রাখেন। দলীয় সদস্যদের কাছে তিনি নিঃস্বার্থ ক্রিকেটার হিসেবে বিবেচিত হন। ৬ নম্বরেই অধিক সফল হন তিনি। মুত্তিয়া মুরালিধরনের ন্যায় তিনিও তামিল বংশোদ্ভূত মেথডিস্ট খ্রিস্টান।
রোশন মহানামা ও প্রমোদ্যা বিক্রমাসিংহের কাছ থেকে ‘রাস্টি’ ডাকনাম লাভ করেন।
২০০৭ সালের ক্রিকেট বিশ্বকাপ ফাইনাল শেষে এপ্রিল, ২০০৭ সালে দলীয় ম্যানেজার মাইকেল তিসেরা’র মাধ্যমে আনুষ্ঠানিকভাবে আন্তর্জাতিক ক্রিকেট থেকে অবসরের ঘোষণা দেন। এর কারণ হিসেবে সফরজনিত ক্রমবর্ধমান চাপের কথা জানান। অবসর নেয়ার পর সিডনির এ-গ্রেড ক্রিকেটে হর্নসবি ডিস্ট্রিক্ট ক্রিকেট ক্লাবে খেলেন। পাশাপাশি, মেলবোর্ন সুপার কিংসেরও প্রতিনিধিত্ব করেন। এছাড়াও, সিডনির উত্তরে বার্কার কলেজে কোচিং করান।
বর্তমানে তিনি টেলিভিশন ভাষ্যকার হিসেবে জনপ্রিয়তা পেয়েছেন। এছাড়াও আইল্যান্ড ক্রিকেটে সাপ্তাহিকভিত্তিতে লিখে থাকেন। ২০১২ সালে আইফোন অ্যাপে ‘আস্ক রাস্টি’ শিরোনামে অ্যাপ প্রকাশ করেন যাতে তার সমর্থকেরা সরাসরি তাকে প্রশ্ন করতে পারেন।
আহসান রাজা
আহসান রাজা (; জন্ম: ২৯ মে, ১৯৭৪ লাহোর, পাকিস্তান) একজন সাবেক পাকিস্তানী প্রথম-শ্রেণীর ক্রিকেটার যিনি বর্তমানে ক্রিকেট আম্পায়ারের দায়িত্ব পালন করছেন।
আহসান রাজা পাকিস্তানী দল যেমন: ফয়সালাবাদ, হাবিব ব্যাংক লিমিটেড, লাহোর ও সারগোধার হয়ে প্রতিনিধিত্ব করেছেন। তিনি ২১টি প্রথম-শ্রেণীর ক্রিকেট এবং ৪টি লিস্ট এ ক্রিকেট খেলেছেন।
আহসান রাজা আন্তর্জাতিক ক্রিকেট কাউন্সিলের আম্পায়ার ও রেফারিদের আন্তর্জাতিক তালিকা অণুযায়ী পাকিস্তানের মনোনীত তৃতীয় আম্পায়ার। তিনি ২০০৬ সালে একটি প্রথম-শ্রেণীর ক্রিকেটে আম্পায়ারিংয়ের মাধ্যমে আম্পায়ার হিসেবে অভিষিক্ত হন এবং ২০০৯ সালের ফেব্রুয়ারির হিসেব অণুযায়ী ৩৫টি ম্যাচে তিনি আম্পায়ার হিসেবে দায়িত্ব পালন করেছেন। তিনি ২০১২ সালে অপর দুই পাকিস্তানী আম্পায়ার জামীর হায়দার এবং সোজাব রাজা সাথে নিয়ে পাকিস্তান ক্রিকেট বোর্ড (পিসিবি) এর সাথে চুক্তিবদ্ধ হন।
২০০৯ সালের ৩রা মার্চ তারিখে আহসান রাজা লাহোরে অতর্কিত শ্রীলঙ্কা জাতীয় ক্রিকেট দলের উপর আক্রমণের শিকার হয়ে মারাত্মকভাবে আঘাতপ্রাপ্ত হন। তিনি জোড়া গুলিতে আঘাতপ্রাপ্ত হন এবং গুরুতর আহত অবস্থায় লাহোরের একটি হাসপাতালে ভর্তি করা হয়।
২০১২ সালের ২৫ ফেব্রুয়ারি থেকে প্রাপ্ত হিসাব অণুযায়ী:
জামীর হায়দার
জামীর হায়দার (; জন্ম: ৩০ সেপ্টেম্বর ১৯৬২, লাহোর) একজন পাকিস্তানী আন্তর্জাতিক ক্রিকেট আম্পায়ার। তিনি ১৯৮০ এর দশকে প্রথম শ্রেণীর ক্রিকেটে প্রতিনিধিত্ব করেছেন। হায়দার ছিলেন একজন ডান-হাতি ব্যাটসম্যান এবং ডান-হাতি অফ-ব্রেক বোলার। এছাড়াও তিনি একজন অতিরিক্ত উইকেট-রক্ষকের দায়িত্বও পালন করেছেন।
হায়দার একটি ক্রীড়ামোদি পরিবারে জন্মগ্রহণ করেন। তার পিতা সৈয়দ খাদিম হুসেন পাকিস্তান রেলওয়ের হয়ে হকি খেলেছেন। হায়দার লাহোরের গরহি সাধুর সরকারি মিয়া ইকবাল হোসেন উচ্চ বিদ্যালয় থেকে পড়াশোনা করেন এবং এবং ১৯৭৬ সালে ম্যাট্রিক পাশ করেন। এরপর তিনি লাহোরের ইসলামিয়া কলেজ থেকে স্নাতক সম্পন্ন করেন। ওয়াসিম আকরাম এবং আলিম দার ঐ সময়ে কলেজে অধ্যয়নরত ছিলেন।
হায়দার ১৯৯৮ সালে পাকিস্তান ক্রিকেট বোর্ড এর হয়ে ঘরোয়া ক্রিকেট আম্পায়ারিং এর মাধ্যমে তার কর্মজীবন শুরু করেন। তিনি ২০০৬ সালে পাকিস্তান এবং ওয়েস্ট ইন্ডিজ মধ্যকার অনুষ্ঠিত ওয়ানডেতে আম্পায়ারিং এর মাধ্যমে আন্তর্জাতিক অঙ্গনে আম্পায়ার হিসেবে অভিষিক্ত হন। এরপর তিনি ২০০৮ সালে করাচীর ন্যাশনাল স্টেডিয়ামে অনুষ্ঠিতব্য পাকিস্তান এবং বাংলাদেশ এর মধ্যে ১ম টুয়েন্টি২০ তে আম্পায়ারিং এর মাধ্যমে আন্তর্জাতিক আম্পায়ার হিসেবে আত্মপ্রকাশ করেন। হায়দার ২০১২ সালে তার অপর দুই পাকিস্তানী আম্পায়ার আহসান রাজা এবং সোজাব রাজা সাথে নিয়ে পাকিস্তান ক্রিকেট বোর্ড (পিসিবি) এর সাথে চুক্তিবদ্ধ হন।
২০১১ সালের ২০ তারিখের হিসাব অনুযায়ী:
মোহম্মাদ হোসাইন তাবাতাবাঈ
ড. মোহম্মাদ হোসাইন তাবাতাবাঈ () একজন ইসলামী পন্ডিত ব্যক্তি ও ধর্মীয় ব্যক্তিত্ত্ব। তাকে 'ইসলামের জীবন্ত আশ্চর্য' বলা হয়।
তিনি মাত্র ২ বছর বয়সে কুরআনের ৩০টি আয়াত মুখস্থ ও ব্যাখ্যা করতে পারতেন এবং ৫ বছর বয়সে পুরো কুরআন আত্মস্থ করেন। তিনি ৭ বছর বয়সে কুরআনের প্রতিটি আয়াতের অর্থ ও ব্যাখ্যা করতে পারতেন। বাল্যকালেই তিনি নিজেকে একজন ধর্মীয় নেতা হিসাবে গড়তে চান। বর্তমানে তিনি ইরানের কোম মাদ্রাসায় ইসলামের দর্শণ ও গঠনতন্ত্র নিয়ে পড়াশুনা করছেন।
নেদারল্যান্ডস জাতীয় মহিলা ক্রিকেট দল
নেদারল্যান্ডস মহিলা ক্রিকেট দল মহিলাদের আন্তর্জাতিক ক্রিকেটে নেদারল্যান্ডসের জাতীয় পর্যায়ে প্রতিনিধিত্বকারী মহিলা ক্রিকেট দল। দেশের পুরুষ ক্রিকেট দল টেস্ট ও একদিনের আন্তর্জাতিকের মর্যাদা লাভ না করলেও লায়নেসেস ডাকনামে পরিচিত মহিলা দলটি এ মর্যাদার অধিকারী। কনিন্কলিকে নেদারল্যান্ডসে ক্রিকেট বন্ড (কেএনসিবি) কর্তৃক দলটি পরিচালিত হচ্ছে। ১৯৬৬ সালে আন্তর্জাতিক ক্রিকেট কাউন্সিলের (আইসিসি) সহযোগী সদস্যপদ লাভ করে।
১৯৩৭ সাল থেকে মহিলাদের আন্তর্জাতিকে অংশ নিচ্ছে দলটি। মহিলাদের ক্রিকেটের ইতিহাসে ইংল্যান্ড সফরের প্রাক্কালে প্রথম অ্যাশেজ সফরের অংশ নেয়ার পূর্বে সফরকারী অস্ট্রেলিয়া মহিলা দলের বিপক্ষে দলটি প্রতিদ্বন্দ্বিতা করে।
দলটি নিয়মিতভাবে পরবর্তী দশকগুলোয় ইংরেজ ক্লাব দলগুলোর বিপক্ষে অংশ নেয়। ১৯৮০-এর দশকের শুরুতে নিয়মিতভাবে আন্তর্জাতিক প্রতিযোগিতায় অংশগ্রহণের কথা ঘোষণা করে।
১৯৮৪ সালে পুরুষ দলের একদিনের আন্তর্জাতিকে অংশগ্রহণের ১২ বছর পূর্বে নিউজিল্যান্ডের বিপক্ষে মহিলা দল অংশ নেয়। খেলায় দলটি ৬৭ রানে পরাজিত হয়। ১৯৮৮ সালে মহিলা ক্রিকেট বিশ্বকাপে প্রথমবার খেলে। প্রতিযোগিতায় তারা সর্বশেষ স্থান অধিকার করে। ১৯৮০-এর দশকের শেষার্ধ্ব থেকে ২০০০-এর দশকের শুরুর দিক পর্যন্ত দলটি শীর্ষস্থানীয় দলরূপে বিবেচিত হতো। ১৯৮৮ থেকে ২০০০ সালের বিশ্বকাপে ধারাবাহিকভাবে চারবার অংশ নেয়। তন্মধ্যে, ১৯৯৩ সালের ক্রিকেট বিশ্বকাপে দলটি পুণরায় নিরাশ করে। এবারো তারা সর্বশেষ স্থানে অবস্থান করে। ১৯৯৭ সালের আসরে তারা কোয়ার্টার-ফাইনাল অবদি পৌঁছে। ২০০০ সাল থেকে ডাচ দল বিশ্বকাপ কিংবা বিশ্ব টুয়েন্টি২০ আসরে খেলার যোগ্যতা অর্জনে সক্ষমতা দেখায়নি। তাস্বত্ত্বেও ২০১১ সালের বিশ্বকাপ বাছাইপর্ব পর্যন্ত দলটির ওডিআই মর্যাদা অক্ষুণ্ন থাকে।
১৯৮৯ সালে প্রথম ইউরোপীয় চ্যাম্পিয়নশীপে তৃতীয়স্থান লাভ করে। ১৯৯০ সালের ইউরোপীয় চ্যাম্পিয়নশীপে পুণরায় তারা তৃতীয়স্থান দখল করে। পরের বছর অবশ্য চতুর্থ স্থান পায়। ১৯৯৫ সালে ইউরোপীয় চ্যাম্পিয়নশীপে তৃতীয়স্থান পায়। ২০০৭ সালে নেদারল্যান্ডস দল প্রথম টেস্ট খেলায় অংশ নেয়। দক্ষিণ আফ্রিকা দলের বিপক্ষে প্রতিদ্বন্দ্বিতা করে তারা। এরফলে তারা আয়ারল্যান্ডের সাথে যৌথভাবে সহযোগী সদস্যরূপে আইসিসির এ স্তরের ক্রিকেটে খেলার সুযোগ পায়।
চন্দ্র শেখর
চন্দ্র শেখর সিং (১ জুলাই ১৯২৭ - ৮ জুলাই ২০০৭) ভারতের একজন প্রখ্যাত রাজনীতিবিদ এবং ভারতের ৯ম প্রধানমন্ত্রী।
বিশ্বনাথ প্রতাপ সিং
বিশ্বনাথ প্রতাপ সিং (২৫ জুন ১৯৩১ - ২৭ নভেম্বর ২০০৮) একজন ভারতীয় রাজনীতিবিদ এবং সরকারি কর্মকর্তা। তিনি ভারতের ৮ম প্রধানমন্ত্রী হিসাবে দায়িত্ব পালন করেছেন।
চৌধুরী চরণ সিং
চৌধুরী চরণ সিং (২৩ ডিসেম্বর ১৯০২ - ২৯ মার্চ ১৯৮৭) একজন ভারতীয় রাজনীতিবিদ এবং ভারতের ভারতের ৬ষ্ঠ প্রধানমন্ত্রী।
জয়প্রকাশ নারায়ণের প্রচেস্টায় ভারতীয় লোকদলের নেতৃত্বে ইন্দিরা বিরোধী বিভিন্ন রাজনৈতিক দল মিলে গঠন করা জনতা মোর্চা ২৯৮টি আসন লাভ করেছিল। সেই সুবাদে মোর্চার প্রবীণ নেতা হিসেবে তিনি উপ -মুখ্যমন্ত্রী ও স্বরাষ্ট্র মন্ত্রী হিসেবে মনোনীত হন।
১৯৭৭ সালেই আয়কর বিভাগের জন্য আজকের মতো ‘প্যান’ নির্ভর করপ্রদান পদ্ধতি তৈরি করেছিল টাটা কন্‌সাল্টেন্সি সার্ভিসেস (টিসিএস)। কিন্তু, চরণ সিংয়ের তখন তা পছন্দ হয়নি। নয়া পদ্ধতিতে অভিভূত হয়ে সংস্থাকে (টিসিএস) আয়করপ্রদানের পুরো প্রক্রিয়া কম্পিউটারচালিত করার বরাত দেওয়া হয়েছিল। কিন্তু চরণ সিং জানিয়ে দিয়েছিলেন, অর্থমন্ত্রকে কোন কম্পিউটারের ব্যবহার হবে না। কারণ সেই পদক্ষেপ বেকারত্ব তৈরি করতে পারে।
মোরারজি দেসাই
মোরারজি দেসাই (২৯ ফেব্রুয়ারি ১৮৯৬ - ১০ এপ্রিল ১৯৯৬) ভারতের প্রখ্যাত রাজনীতিবিদ এবং ৫ম প্রধানমন্ত্রী।
ইন্দিরা গান্ধী যখন জরুরি অবস্থা তুলে নেন , তারপর সাধারণ নির্বাচন অনুষ্ঠিত হয় । জনতা পার্টি তাতে বিজয়ী হয় এবং মোরারজি দেসাই প্রধানমন্ত্রী হন ।
১৯৭৯ সালে রাজ নারায়ন এবং চৌধুরী চরণ সিং জনতা পার্টি থেকে বেরিয়ে যান , এর ফলস্বরূপ মোরারজি দেসাই-কে পদত্যাগ করতে হয় এবং ৮৩ বছর বয়সে রাজনীতি থেকে অবসর গ্রহণ করতে হয় । সরকার পতনের কারণ হিসেবে রাজ নারায়ন এবং চৌধুরী চরণ সিং সহ অন্য বামপন্থী সদস্য যেমন মধু লিমায়ে , কৃষান কান্ত এবং জর্জ ফার্নান্দেস দের দাবী ছিল যে জনতা পার্টির কোন সদস্য একযোগে একটি বিকল্প সামাজিক বা রাজনৈতিক সংগঠনের সদস্য হতে পারবেন না । " দ্বৈত সদস্যপদ " উপর এই আক্রমণ বিশেষভাবে জনতা পার্টি সদস্যরা যারা জন সংঘের এবং জন সংঘের মতাদর্শিক পথপ্রদর্শক রাষ্ট্রীয় স্বয়ংসেবক সংঘের সদস্য ছিলেন ।
তাপিশ্রী
তাপিশ্রী () মূলত বস্ত্র শিল্পের একটি রূপ, ঐতিহ্যগতভাবে উল্লম্ব তাঁতে বোনা হয়ে থাকে। তবে, এটি সমতল তাঁতেও বোনা যেতে পারে। এটা বিজড়িত সুতার দুইটি সেটের সমন্বয়ে গঠিত হয়, যা দৈর্ঘ্য সমান্তরালভাবে চলমান (যাকে টানা বলে) এবং প্রস্থে সমান্তরাল (যাকে weft বলে)।
বেগম তফাজ্জল হোসেন মানিক মিয়া মহিলা কলেজ
বেগম তফাজ্জল হোসেন মানিক মিয়া মহিলা কলেজ বাংলাদেশের দক্ষিণাঞ্চলে বরিশাল শহরে অবস্থিত একটি বেসরকারি শিক্ষাপ্রতিষ্ঠান। কলেজটি ১৯৮৫ সালে প্রতিষ্ঠিত হয়। এটি বরিশালের একমাত্র বেসরকারি মহিলা কলেজ। কলেজটিতে উচ্চ মাধ্যমিক ও স্নাতক (পাস) পর্যায়ে পাঠদান করা হয়। এর উচ্চ মাধ্যমিক ও ডিগ্রী শ্রেণীতে বিজ্ঞান, মানবিক ও ব্যবসায় শিক্ষা - তিনটি শাখায় পাঠদান করা হয় ও শিক্ষা কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয় ও স্নাতক শিক্ষা কার্যক্রম জাতীয় বিশ্ববিদ্যালয় অধিভুক্ত। ১৯৯৪ সালে কলেজটি জেলা পর্যায়ে শ্রেষ্ঠ শিক্ষা প্রতিষ্ঠান হিসেবে নির্বাচিত হয়েছিল। 
বরিশাল অঞ্চলে নারী শিক্ষাকে পূর্ণ বিকাশের লক্ষ্যে বিশিষ্ট সমাজসেবী হাবিবুল ইসলাম আনিচ তালুকদার এর উদ্যোগে ও বরিশাল কিশোর মজলিস এর সহযোগিতায় ১৯৮৫ সালের ১১ জানুয়ারী বেগম তফাজ্জল হোসেন মানিক মিয়া মহিলা কলেজ প্রতিষ্ঠিত হয়। পরবর্তীতে তৎকালীন জেলা প্রশাসক আজিজ আহমেদ এ শিক্ষা প্রতিষ্ঠানের পৃষ্ঠপোষকতা করেন। বিখ্যাত সাংবাদিক ও রাজনীতিক তফাজ্জল হোসেন মানিক মিয়া এর স্ত্রী মাজেদা বেগম যিনি বেগম তফাজ্জল হোসেন মানিক মিয়া নামে পরিচিত ও তাদের পুত্র প্রাক্তন যোগাযোগ মন্ত্রী আনোয়ার হোসেন মঞ্জু এ কলেজের উন্নয়নের জন্য এককালীন দশ লক্ষ টাকা অনুদান দেন। তার প্রতি সম্মানার্থে তার নামেই এই শিক্ষা প্রতিষ্ঠানের নামকরণ করা হয়।
কলেজ প্রতিষ্ঠাকালীন আবদুল মাজেদ হাওলাদার অধ্যক্ষ হিসেবে নিযুক্ত হন। ১৯৮৯ সালে অধ্যক্ষের দায়িত্বে আসেন জনাব মোঃ সিরাজুল হক। এর পর একে বাবু নিকুঞ্জু বিহারী দেবনাথ, প্রফেসর সৈয়দ আমিনুল হক, মোঃ মোকতার হোসাইন ও মোঃ আবুল কাসেম অধ্যক্ষের দায়িত্ব পালন করেন।
প্রতিষ্ঠাকালীন সময়ে কলেজটিতে উচ্চ মাধ্যমিক শ্রেণীতে মানবিক, বিজ্ঞান ও বাণিজ্য বিভাগ চালু করা হয়। ১৯৮৭ সাল থেকে বি.এ. (পাস), বি.এস.এস. (পাস) এর উপর স্নাতক কোর্স চালু করা হয় এবং ১৯৮৯ সাল থেকে বি.কম. (পাশ) বিভাগে পাঠদান করা হয়।
বেগম তফাজ্জল হোসেন মানিক মিয়া মহিলা কলেজে উচ্চ মাধ্যমিক ও স্নাতক (পাশ) শ্রেনী পাঠদান করা হয়। উচ্চ মাধ্যমিক ও ডিগ্রী শ্রেণীতে বিজ্ঞান, মানবিক ও ব্যবসায় শিক্ষা - তিনটি শাখায় শিক্ষার্জনের সুযোগ রয়েছে। উচ্চ মাধ্যমিক শ্রেনীতে ২২ টি বিষয়ে পাঠদান করা হয় এবং স্নাতক (সম্মান) শ্রেনীতে ১২ টি বিষয়ে শিক্ষাদান করা হয়।
এই কলেজে এস,এস,সি, পরীক্ষার ফলাফলের ভিত্তিতে একাদশ শ্রেনীতে বিজ্ঞান, মানবিক ও ব্যবসায় শিক্ষা শাখায় ছাত্রছাত্রীদের ভর্তির সুযোগ দেয়া হয়। উচ্চ মাধ্যমিক পরীক্ষা (এইচ,এস,সি) কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়।
স্নাতক (পাস) কোর্সকলেজে শ্রেণীকক্ষের জন্য দু’টি তিনতলা ভবন ও একটি দ্বিতল ভবন রয়েছে। ছাত্রীদের যাতায়াতের জন্য একটি মিনিবাস ও থাকার জন্য একটি ছাত্রী নিবাস রয়েছে। এছাড়া কলেজ প্রাঙ্গণে সুসজ্জিত বাগান ও একটি পুকুর রয়েছে।
সুধীর পাল্‌সানে
সুধীর পাল্‌সানে একজন ভারতীয় চিত্রগ্রাহক। তিনি ওড়িয়া, হিন্দি, মারাঠি, বাংলা, জার্মান সহ বিভিন্ন ভাষার চলচ্চিত্রে চিত্রগ্রাহক হিসেবে কাজ করেছেন। তিনি মূলত প্রামাণ্যচিত্র এবং ফিচার চলচ্চিত্রে চিত্রগ্রহণের কাজ করেছেন। ২০১০ সালে মারাঠি "দ্য ওয়েল" চলচ্চিত্র জন্য পুনে আন্তর্জাতিক চলচ্চিত্র উৎসবে এবং জি গৌরভ পুরস্কারে শ্রেষ্ঠ চিত্রগ্রাহকের খেতাব জেতেন। এছাড়াও বিভিন্ন জাতীয় এবং আন্তর্জাতিক পুরস্কার অর্জন করেছেন।
পাল্‌সানে ১৯৮৯ সালে ফিল্ম অ্যান্ড টিলিভিশন ইনিস্টিটিউট অব ইন্ডিয়া থেকে স্নাতক সম্পন্ন করেন।
নৌকাডুবি (উপন্যাস)
নৌকাডুবি বিশ্বকবি রবীন্দ্রনাথ ঠাকুর রচিত একটি সামাজিক উপন্যাস। উপন্যাসটি ১৩১০-১১ বঙ্গাব্দে "বঙ্গদর্শন" পত্রিকায় প্রকাশিত হয়। নৌকাডুবি উপন্যাসটি লেখা হয়েছে জটিল পারিবারিক সমস্যাগুলিকে কেন্দ্র করে।
নৌকাডুবি উপন্যাসের মূল চরিত্রগুলো হচ্ছে-
ইউনাইটেড কলেজ অব এভিয়েশন, সায়েন্স এ্যান্ড ম্যানেজমেন্ট
ইউনাইটেড কলেজ অব এভিয়েশন, সায়েন্স এন্ড ম্যানেজমেন্ট হল রাজধানী ঢাকায় উত্তরা রোড এ অবস্থিত বাংলাদেশের এভিয়েশন কলেজগুলোর মধ্যে একটি। এটি ২০০৯ সালে প্রতিষ্ঠিত হয়। এটি ঢাকার অন্যতম কলেজ। কলেজটি ওমর-সুলতান ফাউন্ডেশন কর্তৃক পরিচালিত হয়।
ঢাকা শহরের উত্তরা ৩নং সেক্টরের ৪নং সড়কের ১৬নং বাড়িতে অবস্থিত।
জাতীয় বিশ্ববিদ্যালয়ের অধিভুক্ত অন্যতম এই কলেজটিতে বিভিন্ন উচ্চতর বিভাগে শিক্ষা প্রদান করা হয়। এছাড়াও এভিয়েশন ম্যানেজমেন্ট, কেবিন-ক্রু, ই-টিকেটিং ও আইটি বিষয়ক কিছু শর্ট কোর্স রয়েছে।
ওমর শরিফ
ওমর শরিফ (, ) ওরফে মাইকেল দিমিত্রি শেলুব (; ১০ এপ্রিল ১৯৩২– ১০ জুলাই ২০অরফে) একজন মিশরীয় অভিনেতা। তার বেশকিছু বিখ্যাত চলচ্চিত্রের মধ্যে রয়েছে "লরেন্স অব অ্যারাবিয়া" (১৯৬২), "ডক্টর ঝিভাগো" (১৯৬৫), "ম্যাকেনাস গোল্ড" (১৯৬৯) আর "ফানি গার্ল" (১৯৬৮)। একাডেমি পুরস্কারের জন্য তিনি একবার মনোনীত হয়েছিলেন। তিনবার তিনি গোল্ডেন গ্লোব ও একবার সেজার পুরস্কারে ভূষিত হয়েছেন।